title: Hollannin Itä-Intian taistelut

text: Japanilaiset epäonnistuivat Papua-Uuden-Guinean valloittamisessa. Myöhemmin käyty Korallimeren taistelu päättyi ratkaisemattomana, mutta liittoutuneet pystyivät estämään japanilaisten maihinnousun Australiaan.


title: Hollannin Itä-Intian taistelut

text: Japani onnistui pitämään Jaavan, Sumatran, Timorin ja Balin saaret sodan loppuun saakka, siihen asti kunnes saarella olevat japanilaisjoukot antautuivat liittoutuneille vuonna 1945.


title: Hollannin Itä-Intian taistelut

text: Hollannin Itä-Intiassa ja Borneon pohjoisosissa sijainneiden, Britannian hallitsemien Brunein, Pohjois-Borneon ja Sarawakin kuningaskunnan alueilla oli rikkaat luonnonvarat ja alueilta saatiin öljyä ja kumipuuviljelmiltä saatiin raakakumia. Luonnonvarojen vuoksi alueen ajateltiin olevan Japanin ykköskohde mahdollisen sodan syttyessä. Erityisesti japanilaiset havittelivat alueelta saatavaa öljyä. Öljy teki Malaijien saaristosta erittäin tärkeän Japanin kannalta, koska Japanissa ei ole luonnollista öljyn lähdettä. Lisäksi Japani menetti 93 prosenttia öljystään, kun Yhdysvaltain presidentin Franklin D. Rooseveltin käskystä kaikki öljynkuljetukset Japaniin lakkautettiin. Saariston sijainnilla oli myös strategista arvoa, koska alue oli Itä-Aasian, Australian ja Intian välissä. Ilmasodan kannalta Borneon saari tarjosi Japanille myös lyhyen etäisyyden Malaijaan ja Singaporeen.


title: Hollannin Itä-Intian taistelut

text: Alankomaat julisti sodan Japanille 8. joulukuuta, hieman ennen kuin tieto Pearl Harborin iskuista oli saavuttanut Alankomaiden viranomaiset Lontoossa.


title: Hollannin Itä-Intian taistelut

text: Varsinaiset sotatoimet alkoivat 15. joulukuuta. 17. joulukuuta japanilaisjoukot laskeutuivat onnistuneesti Miriin, pohjoiseen Sarawakiin, jossa sijaitsi öljyntuotantokeskus. Kahden päivän taistelun jälkeen alueella sijainnut pieni hollantilainen varuskunta oli kukistettu. Mirin jälkeen japanilaiset etenivät Kuchingiin 24. joulukuuta, josta britit olivat jo paenneet ja tuhonneet lähtiessään kaupungin lentokentän.


title: Hollannin Itä-Intian taistelut

text: Japanilaiset tekivät ilmaiskuja brittien ja hollantilaisten strategisesti tärkeille alueille ja kehittivät ilmaherruuden. Japanilaisjoukkoja pudotettiin Mirin ja Kuchingin lisäksi myös Seriaan, Jesseltoniin ja Sandakaniin. Iskujen tarkoituksena oli saada Hollannin Itä-Intian ja Britannian öljyntuotanto japanilaisten haltuun.


title: Hollannin Itä-Intian taistelut

text: Joulukuun loppuun mennessä suurin osa Hollannin ja Britannian joukoista oli paennut hollannin hallitsemaan Singkawangin kaupunkiin. Borneon saaren pohjoisimmat alueet olivat täysin japanilaisten hallussa, kun japanilaisjoukot laskeutuivat Bruneinlahdelle 6. tammikuuta 1942.


title: Hollannin Itä-Intian taistelut

text: Yhdysvaltalaiset, britit, alankomaalaiset ja australialaiset yhdistivät kaikki saatavilla olevat maa- ja merijoukot 15. joulukuuta koordinoidakseen taistelua Japania vastaan. Vaikka liittoutuneet yhdistivät voimansa ja joukkonsa, oli eri osapuolilla eri päämäärät. Alankomaat piti Hollannin Itä-Intiaa ja britit Singaporea tärkeimpänä puolustuskohteena. Liittoutuneet eivät kuitenkaan pystyneet pysäyttämään, tai edes hidastamaan japanilaisia suuresta mies- ja kalustoylivoimasta johtuen. Japani valtasi lento- ja öljykentät hiljalleen, kunnes liittoutuneiden yhteinen komentoryhmä hajosi 25. helmikuuta.


title: Hollannin Itä-Intian taistelut

text: Borneon saaren pohjoisimmat Britannian hallitsemat osat vallattuaan Japani jatkoi tammikuussa 1942 etenemistään Borneon hollantilaisten hallitsemille alueille. 11. tammikuuta japanilaisjoukot laskeutuivat Borneon koillispuolella olevalle Tarakanin saarelle, tavoitteenaan vallata saaren 700 öljylähdettä, öljynjalostamo ja lentokenttä. Japanilaisilla oli huomattava miesylivoima hollantilaisiin nähden, ja hollantilainen everstiluutnantti S. de Waal päätti tuhota saaren öljykentät jotta japanilaiset eivät saisi niitä haltuunsa. Vain pienen vastustuksen jälkeen japanilaiset murtautuivat hollantilaisten puolustuksen läpi ja hollantilaisjoukot joutuivat antautumaan 12. tammikuuta. Kostoksi öljykenttien tuhoamisesta japanilaiset teloittivat antautuneet hollantilaisjoukot.


title: Hollannin Itä-Intian taistelut

text: Borneon itärannikolla sijaitseva Balikpapan oli keskeinen öljyteollisuuskaupunki. Japani hyökkäsi Balikpapaniin 23. tammikuuta. Kaupungin turvana oli yhdysvaltain laivaston sukellusvene, mutta se onnistui torpedoimaan vain yhden japanin sota-aluksista ja liittoutuneiden joukot onnistuivat vain viivyttämään japanilaisten maihinnousua. Balikpapan oli siirtynyt japanilaisten hallintaan 24. tammikuuta.


title: Hollannin Itä-Intian taistelut

text: Japanilaiset jatkoivat samanaikaisesti sotatoimiaan Malaijalla ja Singaporessa ja Kaakkois-Aasia oli siirtymässä kokonaisuudessaan japanilaisvallan alle. Helmikuun 15. Japani hyökkäsi valloittamiltaan Malakan niemimaan ja Borneon suunnalta Sumatralla sijaitsevaan Palembangiin, saadakseen myös sen öljykentät haltuunsa. Maaliskuun loppuun mennessä Japani oli miehittänyt Sumatran.


title: Hollannin Itä-Intian taistelut

text: Helmikuun 19. japanilaiset saivat haltuunsa Balin lentokentän ja hyökkäsivät Jaavalle. Jaavan ilmatilassa käytiin suuri ilmataistelu, jossa 75 liittoutuneiden konetta tuhottiin. Liittoutuneiden tappio tarkoitti sitä että liittoutuneet eivät enää pystyneet antamaan ilmasuojaa maajoukoilleen Tyynenmeren sodassa.


title: Hollannin Itä-Intian taistelut

text: 27. helmikuuta käytiin Jaavanmeren taistelu, jossa liittoutuneet yrittivät estää japanilaisia valloittamasta Jaavaa. Hollanti, Australia, Britannia ja Yhdysvallat menettivät taistelussa yhteensä 14 laivaa, kun japanilaiset eivät menettäneet yhtään alusta. Japanin maihinnousu Jaavalle viivästyi lopulta vain vuorokaudella.


title: Hollannin Itä-Intian taistelut

text: 8. maaliskuuta Hollannin Itä-Intian hallitus päätti antautua japanilaisille valloittajille ehdoitta. Japanilaiset jatkoivat Hollannin Itä-Intian valloituksen jälkeen hyökkäystä Kaakkois-Aasiassa Filippiineille ja Burmaan.


title: Hollannin Itä-Intian taistelut

text: Liittoutuneet eivät yrittäneet vallata takaisin menetettyjä saaria myöhemmin sodan aikana. Japanilaisjoukot saarilla luovuttivat Japanin vetäytyessä sodasta toisen maailmansodan päätteeksi. Suurin osa joukoista palasi Japaniin, mutta osa jäi saarille elämään. Jotkut sotilaista auttoivat singaporelaisia Indonesian vallankumouksessa.


title: Stefania Follini

text: Stefania Follini on Italialainen nainen, joka osallistui vapaaehtoisena kokeeseen, jossa tutkittiin eristäytyneisyyden ja pimeyden vaikutusta sisäiseen kelloon. Tutkimuksen aikana Stefania alkoi pysytellä valveilla 20 - 25 tuntia kerrallaan ja nukkua 10 tunnin jaksoissa. Hänen kuukautiskiertonsa loppui ja hänen ajantajunsa hämärtyi.


title: Pentobromitaali

text: Pentobromitaali on barbituraattijohdos joka tunnetaan voimakkaana, bromia sisältävänä versiona pentobarbitaalista.


title: Pentobromitaali

text: Pentobromitaali aiheuttaa aistiharhoja, ja sen valmistus ja myynti on lopetettu useissa maissa 1980-luvun aikana tai siihen mennessä sen korkean väärinkäyttöpotentiaalin ja yliannostusriskin vuoksi.


title: Pentobromitaali

text: Pentobromitaalia käytettiin unilääkkeenä, ja sen kauppanimi oli "Pentobromital". Sitä myytiin paljon katukaupassa lempinimellä "Pentu", yleensä yhden markan kappalehintaan.


Jääkiekon nuorten maailmanmestaruuskilpailut 2002 pelattiin Tšekissä ja maailmanmestaruuden voitti Venäjä.


title: Jääkiekon nuorten maailmanmestaruuskilpailut 2002

text: Turnauksessa Ranska pelasi ensimmäistä kertaa nuorten MM-kisojen korkeimmalla sarjatasolla, mutta jäi kuitenkin turnauksessa viimeiselle sijalle ja näin putosi takaisin alemmalle sarjatasolle.


text:
MM-Taso
1. divisioona
2. divisioona
3. divisioona


title: SMHI

text: SMHI eli Sveriges meteorologiska och hydrologiska institut on Ruotsin ilmatieteen ja hydrologian laitos. Se tutkii erityisesti Ruotsin säähän liittyviä kysymyksiä ja tiedottaa niistä.


title: SMHI

text: SMHI:n edeltäjiä olivat Ruotsin kuninkaallisen tiedeakatemian alainen "Statens Meteorologiska Central Anstalt" vuodelta 1874 ja "Statens meteorologisk-hydrografiska anstalt" vuodelta 1919. SMHI on perustettu vuonna 1945. Se aloitti toimintansa Tukholmassa, mutta päätoimipiste siirtyi Norrköpingiin vuonna 1975. SMHI:n sivutoimipisteet ovat Göteborgissa, Malmössä, Sundsvallissa ja Upplands Väsbyssä.


title: Jesse Kaikuranta

text: Jesse Kaikuranta (s. 13. huhtikuuta 1982 Maarianhamina) on suomalainen laulaja. Kaikuranta asui lapsuutensa Ähtärissä, mutta asuu nykyisin Helsingissä.


title: Jesse Kaikuranta

text: Jesse Kaikuranta on ammatiltaan laulunopettaja.


title: Jesse Kaikuranta

text: Jesse Kaikuranta osallistui "The Voice of Finland" -musiikkikilpailun ensimmäiseen tuotantokauteen, joka päättyi keväällä 2012, ja eteni Paula Koivuniemen joukkueessa finaaliin asti. Kaikurannalle kirjoitettiin kilpailun finaalia varten laulu ”Vie mut kotiin”, jonka singlejulkaisu nousi Suomen iTunesin ladatuimmaksi kappaleeksi. Vaikka Kaikuranta putosi finaalissa, hän sai siitä huolimatta kilpailussa ilmenneen suosion myötä levytyssopimuksen Universal Musicin kanssa.


title: Jesse Kaikuranta

text: Kaikurannan debyyttialbumi "Vie mut kotiin" julkaistiin 2. marraskuuta 2012 ja se sijoittui ensimmäisellä listaviikollaan Suomen virallisen albumilistan kärkeen. Albumia myytiin jo ennen sen julkaisua lähes platinalevyn verran, eli lähes 20 000 kappaletta ja pian julkaisunsa jälkeen sen myyntiluvut ylittivät tuon myyntimäärän. Matti Mikkolan ja Eppu Kososen tuottamalle albumille kappaleita ovat tehneet tuottajien ja Kaikurannan itsensä lisäksi muun muassa Aki Tykki, DJPP, Paula Vesala, Freeman ja Hector. Levyn toinen single ”Järjetön rakkaus” julkaistiin 14. syyskuuta 2012. Kappaleesta julkaistiin lokakuussa musiikkivideo, jonka on ohjannut ja käsikirjoittanut Elias Koskimies. Juonellinen video sijoittuu Kallion kaupunginosaan Helsingissä. ”Järjetön rakkaus” -kappaleella Kaikuranta osallistui 17. marraskuuta 2012 järjestettyyn Syksyn sävel -kilpailuun, jossa hän sijoittui ensimmäiseksi. Kappale valittiin tässä kilpailussa median suosikiksi.


title: Jesse Kaikuranta

text: Kaikuranta julkaisi toisen albuminsa 1. marraskuuta 2013. Albumin ensimmäinen single ”Vielä täällä” julkaistiin 27. syyskuuta 2013.


title: Suomen Autokierrätys

text: Suomen Autokierrätys Oy on käytöstä poistettavien autojen kierrätyksestä vastaava yritys, joka koordinoi romuautojen vastaanoton, käsittelyn ja kierrätyksen EU:n syyskuussa 2004 voimaan astuneen romuajoneuvodirektiivin vaatimusten mukaisesti. Yritysmuodoltaan se on tuottajavastuusta vastaava tuottajayhteisö.


title: Suomen Autokierrätys

text: Vuonna 2011 Suomessa romutettiin yhteensä 65 000 autoa, ja niistä kirjoittivat romutustodistukset Suomen Autokierrätys ja sen yhteistyöoperaattorit.


title: Suomen Autokierrätys

text: Romutukseen jättämistä varten yrityksellä oli yhteensä 257 virallisesta vastaanottopistettä. Romuautojen vastaanottopisteet ovat esimerkiksi autopurkamoja, jotka kuuluvat jonkun automurskaamon eli Suomen Autokierrätyksen sopimusoperaattorin verkostoon. Automurskaamoja ovat Kuusakoski Oy, Stena Recycling Oy, Kajaanin Romu ja Eurajoen Romu Oy.


title: Suomen Autokierrätys

text: Autokierrätysjärjestelmän vaiheita ovat ajoneuvon vastaanotto, sen poisto ajoneuvorekisteristä romutustodistuksella, varaosien uudelleenkäytön mahdollistaminen,esikäsittely ja murskaus.


title: Suomen Autokierrätys

text: Ensiksi romutettavaksi tuotavan auton asiapaperit sekä rekisteröinti- ja tunnistetiedot varmistetaan autopurkamolla. Rekisteriotetta et tarvitse välttämättä, tiedot tarkastetaan ajoneuvohallinnon (trafi) tietokannasta. Auton voi tuoda romutettavaksi auton omistaja tai henkilö, jolla on omistajan antama valtakirja romutukseen. Seuraavaksi ajoneuvo tarkastetaan: onko ajoneuvoon jäänyt ylimääräisiä esineitä tai onko esimerkiksi tavaratilassa ajoneuvoon kuulumattomia materiaaleja. Jos tarkastuksessa ei löydy puutteita, ajoneuvo voidaan poistaa rekisteristä. Tällöin omistaja saa romutustodistuksen.Romutustodistus on ainoa keino ajoneuvon lopulliseen rekisteristä poistoon Vastaanottopisteen tietokoneelta lähetetään tieto vakuutusyhtiölle ajoneuvoon liittyvien vakuutusten päättämiseksi. Myös Liikenteen turvallisuusvirasto (Trafi) saa tiedon romutuksesta, jolloin autoverotus päättyy.


title: Suomen Autokierrätys

text: Auton romutuspoiston liittyvien asiakirjojen laatiminen onnistuu myös katsastusasemalla käynnin yhteydessä. Silloin auton romutuspoistoon tarvittavat paperit täytetään katsastusasemalla. Autoromu noudetaan sovitusta noutopisteestä ja viedään johonkin virallisena esikäsittelypisteenä toimivaan autopurkamoon tai -murskaamoon. Ajoneuvon viimeiselle rekisteröidylle omistajalle lähetetään romutustodistus postitse, mikä on samalla todistus ajoneuvoa koskevan vastuun päättymisestä.


title: Suomen Autokierrätys

text: Kun auto on poistettu rekisteristä, se siirtyy kierrätysjärjestelmään. Tällaista ajoneuvoa ei voi enää uudelleenrekisteröidä, vaikka se olisi ajokelpoinen.


title: Suomen Autokierrätys

text: Esikäsittelyssä romuautosta poistetaan nesteet kuten polttoaine, öljyt sekä jäähdytys- ja jarrunesteet. Lisäksi autosta irrotetaan muun muassa renkaat, akku ja katalysaattori. Räjähdysvaaralliset turvatyynyt ja muut vastaavat osat tehdään vaarattomiksi tai poistetaan. Autopurkamot irroittavat myös muita autonosia, kuten varaosiksi myytävissä olevia hyväkuntoisia osia liiketoimintaansa varten,tätä kutsutaan uudelleenkäytöksi, varaosien uudelleenkäyttö onkin asetettu romuajoneuvodirektiivissä etusijalle, ennen kierrätystä ja hyödyntämistä.Käytettyä varaosaa kannattaa hyödyntää ajoneuvojen korjauksessa, se on kestävän kehityksen mukaista toimintaa.


title: Suomen Autokierrätys

text:
Murskaus tapahtuu autonmurskaamiseen sopivissa automurskaamossa. Esikäsitelty ajoneuvo voidaan tätä vaihetta varten myös siirtää toiselle paikalle. Murskausvaiheessa ajoneuvon materiaalit jaotellaan kolmeen eri ryhmään:
Loppujäte jää yleensä hyödyntämättä ja päätyy kaatopaikalle.


title: José Agustín Valbuena Jáuregui

text: José Agustín Valbuena Jáuregui (s. 20. toukokuuta 1927) on kolumbialainen roomalaiskatolinen piispa. Hänet vihittiin papiksi 20. marraskuuta 1949 ja nimitettiin Valleduparin hiippakunnan johtoon 9. syyskuuta 1977. Piispaksi konsekroinnin suoritti 25. lokakuuta Eduardo Martínez Somalo, jota avustivat José Joaquín Flórez Hernández ja Buenaventura Jáuregui Prieto.


title: José Agustín Valbuena Jáuregui

text: Valbuena Jáuregui jäi eläkkeelle 10. kesäkuuta 2003.


title: The Center

text: The Center on Hongkongin kaupungissa Kiinassa sijaitseva pilvenpiirtäjä, joka on kaupungin viidenneksi korkein. Se on toimistokäytössä. Rakennus valmistui vuonna 1998. Pilvenpiirtäjän kohdalla on aikaisemmin sijainnut historiallisia kangas- ja luontaistuoteliikkeitä, jotka ovat nykyisin siirtyneet kaupungin toiselle puolelle uusin tiloihin. Pilvenpiirtäjä on 346 metriä korkea. Maanpinnan yläpuolella on 73 kerrosta ja alapuolella kolme.


title: Sergio Obeso Rivera

text: Sergio Obeso Rivera (s. 31. lokakuuta 1931 Jalapa) on meksikolainen roomalaiskatolinen arkkipiispa. Hänet vihittiin papiksi Veracruz-Jalapan arkkihiippakuntaan (myöhempi nimi: Jalapa) 31. lokakuuta 1954. Hänet nimitettiin Papantlan hiippakunnan piispaksi 30. huhtikuuta 1971, ja hänet konsekroi 21. kesäkuuta Emilio Abascal y Salmerón, jota avustivat Manuel Pío López Estrada ja Guillermo Ranzahuer González.


title: Sergio Obeso Rivera

text: Obeso Rivera sai 15. tammikuuta 1974 nimityksen Jalapan koadjuuttoriarkkipiispaksi ja Uppennan titulaariarkkipiispaksi. 12. maaliskuuta 1979 hänestä tuli Jalapan arkkipiispa, jona hän toimi, kunnes jäi eläkkeelle 10. huhtikuuta 2007.


title: Luma

text: Luma voi tarkoittaa seuraavia:


title: Geraldo Scarpone Caporale

text: Geraldo D. Joseph Scarpone Caporale (1. lokakuuta 1928 Watertown, Massachusetts, Yhdysvallat – 29. lokakuuta 2016) oli Hondurasissa uransa luonut roomalaiskatolinen piispa. Hänet vihittiin fransiskaanien papiksi 24. kesäkuuta 1956 ja nimitettiin Comayaguan hiippakunnan koadjuuttoripiispaksi 15. tammikuuta 1979. Piispaksi konsekroinnin suoritti 21. helmikuuta Gabriel Montalvo Higuera, jota avustivat Héctor Enrique Santos Hernández ja Oscar Andrés Rodríguez Maradiaga.


title: Geraldo Scarpone Caporale

text: Scarpone Caporalesta tuli Comayaguan piispa 30. toukokuuta 1979, ja hän toimi tässä virassa, kunnes jäi eläkkeelle 21. toukokuuta 2004.


title: Helmut Newton

text: Helmut Newton, alun perin Helmut Neustädter (31. lokakuuta 1920 – 23. tammikuuta 2004) oli saksalaissyntyinen valokuvaaja. Hänen tavaramerkkinsä olivat mustavalkoiset eroottiset muotikuvat, jotka esittivät naisia huomiota herättävissä ja provokatiivisissa tilanteissa ja asennoissa.


title: Helmut Newton

text: Newton syntyi saksanjuutalaiseen perheeseen, joka pakeni kansallissosialisteja Saksasta vuonna 1938. Hän muutti aluksi Singaporeen ja sitten Australiaan, missä hän perusti ensimmäisen valokuvausstudionsa. 1950-luvun lopulla hän muutti Lontooseen ja vuonna 1961 Pariisiin, missä hän alkoi saada huomiota tyyliltään rohkeana muotikuvaajana.


title: Helmut Newton

text: Seuraavien vuosikymmenten aikana Newton valokuvasi runsaasti Vogueen, Harper's Bazaariin, Playboyhin ja muihin tunnettuihin lehtiin. Hän julkaisi myös useita valokuvakirjoja, kuten "White Women" (1976), "Sleepless Nights" (1978), "Big Nudes" (1978), "World Without Men" (1984) ja "Sumo" (1999).


title: Helmut Newton

text: Newton kuoli lähellä kotiaan Kaliforniassa auto-onnettomuudessa vuonna 2004.


title: Moision kartano

text: Moision kartano on kartano Elimäellä, Kouvolassa. Kartano on syntynyt Wrede-suvulle 1608 myönnetystä Elimäen läänityksestä. Nykyisen empiretyylisen päärakennuksen on suunnitellut Carl Engel ja se valmistui vuonna 1820. Nykyään sitä käytetään näyttely- ja kokoustilana.


title: Moision kartano

text: Alun perin Moisio näyttää kuuluneen Wreden suvun vanhemmalle eli niin kutsutulle balttilaiselle haaralle, mutta joutui Peippolan kartanon mukana vaihtokaupassa nuoremmalle haaralle, joilla oli pääpaikka Anjalan kartanossa ja Peippolassa.


title: Moision kartano

text: Vielä 1700-luvullakin Moisio eli Rahikkala oli Elimäen Peippolan kartanon sivualue, ja 1600-luvulta siellä aletaan mainita niin kutsuttu karjakartano.


title: Moision kartano

text: Kerttuli Ungernin vanhempi poika Kasperi Wrede sai jo äitinsä eläessä Elimäen neljänneskunnan läntisen osan eli Peippolan kartanoläänin, siihen sisältyen Moisio ja Mustila.


title: Moision kartano

text: 1652 tuhlaavainen kuningatar Kristiina korotti molemmat veljekset paroneiksi. Kristiinalla ei ollut paljoa johdonmukaisia vaatimuksia sen suhteen mitä pitäisi ansioitua saadakseen ylennyksiä.


title: Moision kartano

text: Kasperin vanhin poika kreivi Fabian Wrede kuitenkin, saadakseen tältä Ruotsissa Tukholman maakunnassa sijaitsevan Östanån, vaihtoi muutaman elimäkeläiskartanonsa serkulleen Fabian Kaarlenpoika Wreden omistukseen. Näin ainakin Peippola ja Moisio siirtyivät nuoremmalle serkulle.


title: Moision kartano

text: Peippolan, Moision ja Mustilan kartanot kuuluivat valtaneuvos Fabian Fabianinpoika Wreden osuuteen suvun Elimäen maista. Tämän ainut poika ja perillinen, kenraali Fabian Casimir Wrede myi kaikki kyseiset kartanot vuonna 1767 Loviisan pormestarille, kauppaneuvos Jacob af Forsellesille, pystyäkseen itse keskittymään Ruotsissa omistetuille alueille. Fabian Kasimirista polveutuu Wrede-suvun niin kutsuttu skoonelainen haara.


title: Moision kartano

text: Kauppaneuvoksen pojanpoika majuri Frederik af Forselles oli ensimmäinen, jolle Moisio oli pääomistus, ja niinpä hänen aikanaan sinne syntyikin komeanpuoleinen kartanorakennus (1820) aiemman sijaan. Tämän poika Theodor af Forselles joutui epäonnisen sahayrittäjyyden tuloksena laman kourissa vararikkoon ja Moisio myytiin huutokaupalla 1880. Ostaja oli aiemman kenraalikuvernöörin veljenpoika, kreivi Berg. Tämän poika myi kartanon Elimäen kunnalle, jotta maat voitaisiin paloitella myytäväksi talonpoikaisille viljelijöille.


title: Moision kartano

text: Elimäen Moision kartanon omistajasukuja ovat olleet:


title: Moision kartano

text: Omistajaluettelo (mahdollisesti epätäydellinen) 1700-luvun alusta lukien:


title: Héctor Cubillos Peña

text: Héctor Cubillos Peña (s. 17. marraskuuta 1949 Bogotá) on kolumbialainen roomalaiskatolinen piispa. Hänet vihki papiksi Bogotán arkkihiippakuntaan 29. marraskuuta 1974 Aníbal Muñoz Duque. Hänet nimitettiin Bucaramangan arkkihiippakunnan vihkipiispaksi sekä Fesseën titulaaripiispaksi 15. helmikuuta 2002. Piispaksi vihkiminen seurasi 23. maaliskuuta. Pääkonsekraattorina toimi Víctor Manuel López Forero, jota avustivat Beniamino Stella ja Pedro Rubiano Sàenz.


title: Héctor Cubillos Peña

text: Cubillos Peña sai 30. kesäkuuta 2004 nimityksen Zipaquirán piispaksi, jonka virkaan hänet asetettiin 14. elokuuta.


title: Fernando Sabogal Viana

text: Fernando Sabogal Viana (28. toukokuuta 1941 – 1. joulukuuta 2013) oli kolumbialainen roomalaiskatolinen piispa. Hänet vihki papiksi Zipaquirán hiippakuntaan Buenaventura Jáuregui Prieto 22. tammikuuta 1967. Hänet nimitettiin Bogotán arkkihiippakunnan vihkipiispaksi ja Mutecin titulaaripiispaksi 8. maaliskuuta 1996, ja piispaksi vihkiminen seurasi 13. huhtikuuta. Pääkonsekraattorina toimi Pedro Rubiano Sàenz, jota avustivat Paolo Romeo ja Tarcisio Bertone.


title: Daniel Caro Borda

text: Daniel Caro Borda (s. 22. joulukuuta 1939) on kolumbialainen roomalaiskatolinen piispa. Hänet vihki papiksi Zipaquirán hiippakuntaan Buenaventura Jáuregui Prieto 15. elokuuta 1963. Hänet nimitettiin Bogotán arkkihiippakunnan vihkipiispaksi ja Rusibisirin titulaaripiispaksi 21. heinäkuuta 2000. Piispaksi vihkiminen seurasi 19. syyskuuta. Pääkonsekraattorina toimi Pedro Rubiano Sàenz, jota avustivat Jorge Enrique Jiménez Carvajal ja Fernando Sabogal Viana.


title: Daniel Caro Borda

text: Caro Borda sai 6. elokuuta 2003 nimityksen Soachan piispaksi, jonka virkaan hänet asetettiin 14. syyskuuta.


title: Krooninen laskimoiden vajaatoiminta

text: Krooninen laskimoiden vajaatoiminta (engl. "Chronic venous insufficiency", CVI) tarkoittaa laskimoiden vajaatoimintaa, jonka myötä laskimot eivät kykene kuljettamaan hapetonta verta takaisin sydämeen. Tilaa kutsutaan toisinaan myös laskimoiden virtaushäiriöksi. Tautia havaitaan useammin naisilla kuin miehillä. Laskuvarjojääkärit ja miehet, joilla on vammoja tai vaurioita jaloissa, ovat myös alttiimpia laskimoiden vajaatoiminnalle.


title: Krooninen laskimoiden vajaatoiminta

text: Koska laskimoiden täytyy pystyä kierrättämään verta tehokkaasti vartalon alaosista takaisin sydämeen, CVI on hyvin yleinen jaloissa. Oireita ovat kutina ja jaloissa esiintyvät tummentumat eli hyperpigmentaatio. Oireita ovat myös ödeema ja krooninen turvotus jaloissa. Iho saattaa reagoida myös ekseeman tavoin paikallisesti tulehtumalla, kiinteytymällä, selluliitilla tai muodostamalla rakkuloita (engl. "Venous insufficiency ulceration"). Sairaus on tunnettu jo muinaisilta ajoilta, ja mm. Hippokrates hoiti CVI:tä sideharsoilla. CVI on tarkemmin esitettynä englanniksi "Chronic peripheral venous insufficiency".


title: Krooninen laskimoiden vajaatoiminta

text: Laskimoläppien toimintahäiröitä hoidetaan konservatiivisesti ihoa öljyämällä, puristavilla siteillä, hoitosukilla, verenpainelääkityksellä, pitämällä potilaan ollessa makuuasennossa jalkoja säännöllisesti sydämen yläpuolella sekä asentamalla potilaan sänkyyn n. 20 cm:n koroke jalkojen alle nukkumisen ajaksi. Leikkaushoitoina käytetään vanhahkoa Lintonin proseduuria ja uudempaa SEPS-toimenpidettä. Joitain kokeellisia laskimoläppien korjausleikkauksia ja verenvirtausta muuntavia leikkauksia suoritetaan. Vaikka laskimoiden ja laskimoläppien ongelmat ovat olleet tunnettuja ja muinaisessa lääketieteessä, edelleenkin on komplikaatioita, joille ei ole kunnollista hoitoa. Esimerkiksi verisuonisto saattaa ahtauttaa laskimoa, ja joskus laskimon harvinainen epämuodostuma saattaa aiheuttaa laskimoon huonon takaisinvirtauksen.


title: Krooninen laskimoiden vajaatoiminta

text: Potilaita ohjeistetaan kävelemään säännöllisesti ja pitämään erityisia puristavia hoitosukkia sekä nukkumaan nk. Trendelenburgin asennossa (n. 6 astetta kallellaan, jalat ylhäällä). Ylipainoisia ja raskaana olevia potilaita ohjeistetaan usein sängyn asennon korjaamiseen.


title: Krooninen laskimoiden vajaatoiminta

text: Yllättäen lääketieteen hylkäämä iilimato- eli juotikashoito on todettu todella tehokkaaksi hoitokeinoksi. Juotikkaat imevät ylimääräisen "seisahtuneen" veren, joka sisältää hiilidioksidia ja muita syntyneitä sivutuotteita, niin ettei liiallista verenhukkaa synny.


title: Krooninen laskimoiden vajaatoiminta

text: Lääketieteessä nk. "May-Thurnerin syndrooma" on harvinainen tila, jossa veritulppia ja ahtaumia syntyy lantion ja jalkojen alueelle jaloissa olevien verisuonien takia. Tarkemmin sanottuna laskimon vieressä oleva verisuonisto puristaa laskimoa kasaan ja estää sujuvan veren takaisinvirtauksen. Se johtaa siihen, ettei verenkierto toimi normaalisti ja hyytymien sekä tukosten riski kasvaa.


title: Krooninen laskimoiden vajaatoiminta

text: CVI:tä on havaittu useilla potilailla keskushermostossa. Kun CVI ilmenee keskushermostossa, sitä kutsutaan englanniksi nimellä "Chronic cerebrospinal venous insufficiency" eli CCSVI eli suomeksi krooninen keskushermoston laskimoiden vajaatoiminta. Se voidaan todeta käyttäen doppleria (engl. "sonography") tai MRV:tä (engl. "Magnetic resonance angiography / venography")


title: Krooninen laskimoiden vajaatoiminta

text: CCSVI on tullut esille vasta hiljattain (2006), ja ensimmäinen kansainvälinen kokoontuminen asian tiimoilta käytiin syyskuun 8. päivänä vuonna 2009 Bolognassa, Italiassa. Syitä laskimoiden vajaatoiminnalla esitettiin, ja todennäköiseksi aiheuttajaksi esitettiin geneettistä tai solupohjaista muutosta.


title: Krooninen laskimoiden vajaatoiminta

text:
Tunnetut CCSVI:n seuraukset ovat veren happipitoisuuden lasku, perfuusio ja raudan sekä muiden kertyminen verisuonten seinämiin, joiden lopullista vaikutusta potilaaseen ei tiedetä. Yhteyttä MS-tautiin on esitetty, mutta tutkimukset asian pohjalta ovat vielä kesken.
CCSVI:n yleisimmät hoitomuodot ovat pallolaajennus ja joissain tapauksissa nk. stenttien käyttö, jotta laskimot pysyvät auki.


title: Krooninen laskimoiden vajaatoiminta

text: Muut tutkimusryhmät ovat yhdistäneet kaulavaltimoiden takaisinvirtauksen estymisen muihinkin neurologisiin sairauksiin, mm. amnesiaan. Niitä kutsutaan englanniksi nimellä "Cerebral venous outflow impairment". On vielä epäselvää, liittyvätkö nämä CCSVI:hin.


title: Krooninen laskimoiden vajaatoiminta

text: Budd-Chiarin syndrooma johtuu maksasta verta poistavien verisuonien toiminnan vajaavaisuudesta. Sen oireita ovat vatsakipu, askites ja hepatomegalia eli maksan suureneminen. Maksan verisuonistoon voi myös kehittyä tukos. Syndrooma voi olla äkillinen, akuutti, krooninen tai jopa oireeton. Esiintyvyys on keskimäärin yhdellä miljoonasta ihmisestä ja on yleisempi naisilla.


title: Mustilan kartano

text: Mustilan kartano on kartano Elimäellä, Kouvolassa. Kartano on yhtenä osana syntynyt Wreden suvulle 1608 myönnetystä Elimäen neljänneskunnan laajuisesta läänityksestä.


title: Mustilan kartano

text: 1900-luvun alulta lähtien siellä on ollut Arboretum Mustila.


title: Mustilan kartano

text: 1600-luvun lopulla Mustila kuului reduktiomiehelle, kreivi Fabian Kasperinpoika Wredelle. Vaikka hän oli vaihtanut muut Elimäen aluensa serkkunsa kanssa saaden Ruotsissa sijaitsevia tiloja, Mustila jäi vielä joksikin aikaa hänen perillisilleen. Mustilan omisti hänen eloonjäänyt tyttärensä, leskikreivitär Agneta Lillie. Tutkimatta on, johtuiko tilanne esimerkiksi sellaisesta että jo ennen vaihtokauppaa, kreivi Fabian olisi kerinnyt antaa Mustilan myötäjäisiksi tyttärelleen. Kreivitär Agnetan kuoleman jälkeen Mustila siirtyi muiden Elimäen vaihtokauppamaiden saajan pojalle, valtaneuvos Fabian Fabianinpoika Wredelle. Jolla oli Elimäellä myös Peippolan ja Moision kartanot.


title: Mustilan kartano

text: Tämän ainut poika ja perillinen, kenraali Fabian Kasimir Wrede myi kaikki kyseiset kartanot vuonna 1767 Loviisan pormestarille, kauppaneuvos Jaakko af Forsellesille, pystyäkseen itse keskittymään Ruotsissa omistetuille alueille. Tämän pojanpoika Pentti af Forselles oli ensimmäinen, jolle Mustila oli pääomistus. Tämän lapsista kaikki muut kuolivat jälkeläisittä, joten 1900-luvun alussa Mustila siirtyi vanhimman tyttären Tigerstedt-sukuisille lapsille. Näistä vanhin poika osti muidenkin osuudet.


title: Mustilan kartano

text: Elimäen Mustilan kartanon omistajaluettelo (mahdollisesti epätäydellinen) 1700-luvun alusta lukien:


title: Peippola (Elimäki)

text: Peippolan kartano on kartano Elimäellä, Kouvolassa. Kartano on syntynyt Wreden suvulle 1608 myönnetystä Elimäen läänityksestä. Se toimi läänityksen läntisen kolmanneksen pääkartanona.


title: Peippola (Elimäki)

text: Kerttuli Ungernin vanhempi poika Kasperi Wrede sai jo äitinsä eläessä Elimäen neljänneskunnan länsiosan (noin kolmanneksen läänityksen maista), jolloin mm Peippola, Moisio ja Mustila tulivat hänelle. Äidin kuoltua, hän viimeistään sai Baltiassa sijaitsevat maatilat, mutta ei enempää elimäkeläisiä maita. 1652 tuhlaavainen kuningatar Kristiina korotti molemmat veljekset paroneiksi. Kristiinalla ei ollut paljoa johdonmukaisia vaatimuksia sen suhteen mitä pitäisi ansioitua saadakseen ylennyksiä.


title: Peippola (Elimäki)

text: Kasperi Wreden vanhin poika, kreivi Fabian Wrede, peri isänsä elimäkeläiset omistukset. Hän halusi itselleen kuitenkin Tukholman maakunnassa sijaitsevan Östanån, jonka hänen nuori serkkunsa oli perinyt äitinsä suvulta. Niinpä Fabian Kasperinpojan sedän ainut poika Fabian Kaarlenpoika sai serkultaan Östanåsta vastikkeeksi Peippolan ja Moision, mutta ei kuitenkaan Mustilaa, joka jäi Fabian Kasperinpojan tyttärelle kreivitär Agnetalle.


title: Peippola (Elimäki)

text:
Fabian Kaarlenpojan lasten välisissä perinnönjaoissa 1700-luvun alkupuolella Peippolan, Moision ja Mustilan kartanot kuuluivat valtaneuvos Fabian Fabianinpoika Wreden osuuteen suvun Elimäen maista. Tämän ainut poika ja perillinen, kenraali Fabian Kasimir Wrede myi kaikki kyseiset kartanot vuonna 1767 Loviisan pormestarille, kauppaneuvos Jaakko af Forsellesille, pystyäkseen itse keskittymään Ruotsissa omistetuille alueille. Tämän pojanpoika Petteri af Forselles sai Peippolan, kun nuoremmille veljille annettiin Moisio ja Mustila.
Tämän poika, aktiivinen kunnallispoliitikko Eemeli af Forselles -annettuaan takauksia epäonniselle sahayrittäjyydelle- joutui laman kourissa velkoihin ja myi 1883 Peippolan vaimonsa veljelle, Elimäen Hämeenkylän kartanon omistajalle Aleksanteri Etholenille.


title: Peippola (Elimäki)

text: Elimäen Peippolan kartanon omistajasukuja ovat olleet:


title: Peippola (Elimäki)

text: Omistajaluettelo (mahdollisesti epätäydellinen):


title: Peippola (Elimäki)

text: lähde Oksanen: Elimäen historia


title: Ørestadin asema

text: Ørestad on rautatie- ja metroasema Ørestadin alueella Tanskan pääkaupungissa Kööpenhaminassa. Asema on Kööpenhaminan metron linjan M1 käytössä ja sijaitsee joukkoliikenteen maksualueella 3. Kauko- ja lähijunia liikennöi Kööpenhaminan päärautatieaseman suuntaan ja Kööpenhaminan lentoaseman kautta Ruotsin puolelle Malmöhön.


title: Ørestadin asema

text: Ørestadin rautatieasema on avattu vuonna 2000. Metroasema otettiin käyttöön vuonna 2002. Aseman lähellä sijaitsee Tanskan suurin kauppakeskus Field’s.


title: Marcus Antonius Pallas

text: Marcus Antonius Pallas (n. 1–63) oli merkittävä roomalainen libertus eli vapautettu orja. Hän toimi suojelijansa, keisari Claudiuksen taloussihteerinä vuosina 37-54 sekä jonkin aikaa keisari Neron taloussihteerinä vallanvaihdoksen jälkeen. Hän onnistui taloussihteerin virassa nousemaan imperiumin rikkaimpien joukkoon erinomaisilla sijoittajantaidoillaan.


title: Marcus Antonius Pallas

text: Pallas aloitti uransa Antonia nuoremman orjana. Antonia nuorempi oli keisariperheen vaikutusvaltainen jäsen. Antonia vapautti Pallaan joskus 30-luvulla, jolloin Antoniasta tuli Pallaan suojelija, "patrona". Kun Antonia kuoli, suojelussuhde siirtyi keisari Claudiukselle, joka oli Antonian poika. Pallaan ja Antonian välit olivat olleet hyvät, sillä Antonia ilmeisesti jätti Pallaalle perinnöksi maata Egyptistä.


title: Marcus Antonius Pallas

text: Keisari Claudius luotti kotitalouteensa ja lähipiiriinsä enemmän kuin valtansa menettäneeseen Rooman senaattiin, jolloin hänen libertuksellaan Pallaalla oli mahdollisuus nousta merkittävään asemaan. Claudius nimitti Pallaan hänen henkilökohtaisen budjettinsa hoitajaksi. Virka oli äärimmäisen tärkeä, sillä keisarin budjetti oli paitsi valtion budjettia suurempi, myös huomattavasti paremmassa kunnossa. Perintönsä myötä Pallas oli jo valmiiksi varakas, mutta imperiumin keskuksessa työskennellessään hänestä tuli äärimmäisen rikas: hänen omaisuutensa kohosi jopa kolmeen miljoonaan sestertiukseen. Vaikka hän oli erittäin ovela sijoittaja ja osasi toimia suurten summien kanssa, hän ei missän vaiheessa sortunut epärehellisyyteen tai laittomuuksiin, minkä takia vallasta kateellinen senaatti ei voinut horjuttaa hänen asemaansa. Hänen asemaansa yritettiin suojata myös tekaistulla sukuselvityksellä, jonka mukaan hän polveutui Krekan Arkadian kuninkaista.


title: Marcus Antonius Pallas

text: Pallaan kenties tärkein yhteistyökumppani oli kreikkalainen Narcissus, joka oli Pallaan tapaan entinen orja. Myös Narcissus oli rikastunut suuresti valtion palveluksessa. Heidän maineensa oli vailla vertaa ja sanottiin, että he voisivat ratkoa koko valtion talousongelmat, jos he vain ottaisivat Claudiuksen kumppanikseen. Kun Claudius kohtasi myrskyisän avioeron itsetuhoisesta vaimostaan Messalinasta, Pallas ja Narcissus huolehtivat valtakoneiston vakauttamisesta ja Messalinan teloittamisesta. Pallas jopa vaikutti uuden vaimon, Claudiuksen sisarentyttären Agrippinan valintaan, jonka kanssa Pallaalla huhuttiin olevan suhde. Messalinan kuoleman hämärät olosuhteet pakottivat Claudiuksen luovuttamaan suuren osan vallastaan Agrippinalle joksikin aikaa ja tämä auttoi Pallasta nousemaan entistä merkittävämmäksi. Uusi avioliitto auttoi Pallasta selviämään vallanvaihdoksesta, kun keisari Claudius myrkytettiin 13. lokakuuta 54. Narcissus kuoli vallanvaihdoksen myötä ja Pallas oli hetken aikaa entistä vaikutusvaltaisempi. Tämä ei kuitenkaan kestänyt kauaa, sillä Agrippinan vaikutusvalta uutta keisaria, Neroa kohtaan väheni. Koska Pallaalla oli Claudiuksen kuoleman jälkeen vain muutamia tärkeitä henkilökohtaisia ystäviä ja hänet tunnettiin ylimielisyydestään ja temperamentistaan, hänen asemansa heikkeni nopeasti.


title: Marcus Antonius Pallas

text: Pallasta syytettiin maanpetoksesta pian vallanvaihdoksen jälkeen, mutta Neron toinen neuvonantaja Seneca puolusti häntä ja hän vältti tuomion. Seurauksena Pallas vetäytyi julkisuudesta kuolemaansa asti vuonna 63. Yleisesti uskottiin keisari Neron myrkyttäneen hänet, sillä Pallaan "patronuksena" hänellä oli oikeus periä osa Pallaan suunnattomasta omaisuudesta.


title: Villikkala (Kouvola)

text: Villikkala on Kouvolan Elimäen kylä, jonka keskeisenä taloudellisena toimijana on ollut Villikkalan kartano.


title: Villikkala (Kouvola)

text: Kymijoki, jonka varrella Villikkala sijaitsee, oli Turun rauhasta lähtien, vuosina 1743–1808, Ruotsin ja Venäjän välisenä rajajokena. Villikkala sijaitsi Ruotsin puolella. Vuonna 1793 sinne alettiin rakentaa rajalinnoitusta, Villikkalan linnoitusta. Rakennustyöt kuitenkin keskeytettiin jo seuraavana vuonna.


title: Villikkala (Kouvola)

text: Villikkalaan putosi 14. joulukuuta 1957 Suomen ilmavoimien harjoituslentokone Valmet Vihuri VH-4 syöksykierteestä. Surmansa saivat ylivääpeli Kolehmainen ja upseerikokelas Kuuskoski.


title: Luettelo Uuden-Kaledonian kunnista

text: Tämä on luettelo Uuden-Kaledonian kunnista. Ranskalle kuuluvassa alueessa on 33 kuntaa.


title: Tieturi

text: Tieturi on ICT -alalla toimiva valmennus- ja koulutuspalveluita tarjoava yritys. Yrityksen osaamisalueita ovat ohjelmistokehitys, projektityö, infrastruktuuri, tiedonhallinta ja digitaaliset toimistotyövälineet.. Vuoden 2013 alusta alkaen Tieturi siirtyi osaksi Soprano Oyj -konsernia


title: Tieturi

text: Tieturin palveluihin kuuluvat pääsosin koulutukset. Muita palveluita ovat osaamiskartoitukset, sertifiointitestit ja -ohjelmat.


title: Tieturi

text: Tieturin koulutuksen ja valmennuksen tavoitteena on tietojärjestelmäosaaminen ja osaamisen systemaattinen kehittäminen.


title: Tieturi

text: Organisaation osaamisen kehitystarpeita Tieturi kartoittaa sähköisin kyselyin ja haastatteluin organisaation avainhenkilöiden keskuudessa.


title: Tieturi

text: Koulutuksen vaikuttavuusarviointi pohjautuu nykyaikaisiin oppimisteorioihin ja ottaa huomioon opitun siirtymisen organisaation osaamiseksi. Arvioinnista saavat palautetta niin oppija itse kuin organisaation edustajakin. Arviointi toteutetaan yhdessä asiakkaan kanssa.


title: Tieturi

text: Tieturi on valtuutettu Pearson VUE-testikeskus.


title: Tieturi

text: Tieturilla voi suorittaa ITIL-, COBIT-, Lean IT-, TOGAF-, ISTQB-, CSPO-, CSM-, DASA-, IPMA-, Prince-, PMP-, SAFe- tai IREB-sertifiointeja.


title: Tieturi

text: Tieturissa sertifiointiohjelmiin liitetään koulutusta, joka on käynyt läpi tutkintovaatimusten määrittelijätahon virallisen tarkastus- ja hyväksyntäprosessin. Kouluttajat ovat kuhunkin ohjelmaan erikseen hyväksyttyjä. Valmennukset porrastetaan eri tutkintotasoille.


title: Tieturi

text: Tieturilla on toimipisteet Helsingissä, Tampereella, Jyväskylässä sekä Oulussa.


title: Emma Lazarus

text: Emma Lazarus (22. heinäkuuta 1849 New York – 19. marraskuuta 1887 New York) oli yhdysvaltalainen runoilija. Hänen runoutensa muistetaan parhaiten sonetista "The New Colossus" (1883), joka on kaiverrettu New Yorkin Vapaudenpatsaan jalustassa olevaan pronssilevyyn ja erityisesti sen säkeistä ""Give me your tired, your poor/Your huddled masses yearning to breathe free"."


title: Lindevangin metroasema

text: Lindevang on Kööpenhaminan metron linjojen M1 ja M2 asema Tanskan pääkaupungin Kööpenhaminan ympäröimässä Frederiksbergissä. Asema sijaitsee joukkoliikenteen maksualueella 2.


title: Lindevangin metroasema

text: Lindevangin asema avattiin vuonna 1986 osana S-tog-lähijunaverkostoa. Asema suljettiin vuonna 2000 metron rakennustöiden vuoksi ja avattiin uudelleen metroasemana vuonna 2003. Asemalta liikennöi metrojunia Vanløseen sekä vastakkaiseen suuntaan Kööpenhaminan lentoasemalle ja Vestamageriin.


title: Armand Toasy

text: Armand Toasy (s. 14. marraskuuta 1939) on madagaskarilainen roomalaiskatolinen piispa. Hänet vihittiin papiksi 13. huhtikuuta 1969 ja nimitettiin Majungan hiippakunnan vihkipiispaksi sekä Turuzin titulaaripiispaksi 22. kesäkuuta 1984. Piispaksi vihkiminen seurasi 4. marraskuuta. Pääkonsekraattorina toimi Armand Gaétan Razafindratandra, jota avustivat Albert Joseph Tsiahoana ja Ferdinand Botsy.


title: Armand Toasy

text: Toasy sai 3. heinäkuuta 1987 nimityksen Miarinarivon ja 18. lokakuuta 1993 Port-Bergén piispaksi. Hän erosi tehtävistään 15. joulukuuta 2013.


title: Ferdinand Botsy

text: Ferdinand Botsy (s. 13. kesäkuuta 1940 Nosy Be) on madagaskarilainen roomalaiskatolinen piispa. Hänet vihittiin kapusiinien papiksi 9. maaliskuuta 1969 ja nimitettiin Ambanjan hiippakunnan johtoon 8. heinäkuuta 1976. Piispaksi konsekroinnin suoritti 3. lokakuuta Victor Razafimahatratra, jota avustivat Albert Joseph Tsiahoana ja Jérôme Razafindrazaka.


title: Ferdinand Botsy

text: Botsy erosi tehtävistään piispana 25. lokakuuta 1997.


title: Lady Jay Dee

text: Lady Jay Dee (oikealta nimeltään Judith Daines Wambura Mbibo; s. 15. kesäkuuta 1979) on tunnettu ja useita palkintoja voittanut tansanialainen R’n’B- ja poplaulaja.


title: Lady Jay Dee

text: Lady Jay Dee syntyi Shinyangan alueella Tansaniassa 15. kesäkuuta 1979. Hänen vanhempansa ovat Martha ja Lameck Isambua Mbibo. Lady Jay Dee aloitti laulamisen kirkossa seitsemänvuotiaana. 1990-luvun puolivälissä hän esiintyi Afro Reign -ryhmässä. Valmistuttuaan yläasteelta Lady Jay Dee työskenteli juontajana Clouds FM -radiokanavalla. Saatuaan huomattavasti menestystä ensimmäisen singlensä "Nakupenda" ja sitä seuranneen "Mpenzi Wangu" -singlen myötä vuonna 2000 Lady Jay Dee lopetti radiojuontajan työn ja keskittyi päätoimisesti muusikon uraan.


title: Lady Jay Dee

text: Vuonna 2001 Lady Jay Dee julkaisi esikoisalbuminsa "Machozin", jota seurasi "Binti" (2003), "Moto" (2005) ja "Shukrani" (2007). Suomalainen tuottaja Miikka "Mwamba" Kari tuotti kappaleet Penzi, Nishike Mkono ja Siku Hazigandi Lady Jay Deen "Shukrani"-levylle. Lady Jay Dee on levyttänyt useiden kansainvälisten artistien kanssa, kuten Samba Mapangalan (Kongo), Chameleonen (Uganda), Mad Icen (Uganda) ja Mina Nawen (Etelä-Afrikka) kanssa. Lady Jay Dee esiintyi vuonna 2009 Mwamba Ngoma nimisessä elokuvassa, joka kertoo aidsista tansanialaisen musiikin kautta. Vuonna 2012 Lady Jay Dee julkaisi ensimmäisen kokoelmalevynsä Ya 5 - The Best of Lady Jay Dee.


title: Lady Jay Dee

text: Lady Jay Dee omistaa levy-yhtiön nimeltä Jag Records sekä ravintolan nimeltä Nuymbani Lounge, joka sijaitsee Dar es Salaamissa.


title: Lady Jay Dee

text: Lady Jay Dee on naimisissa Clouds Fm -radiokanavan juontajan Gardner G. Habashin kanssa.


title: Filomeno Gonzales Bactol

text: Filomeno Gonzales Bactol (s. 29. marraskuuta 1939) on filippiiniläinen roomalaiskatolinen piispa. Hänet vihittiin papiksi Palon hiippakuntaan 6. huhtikuuta 1968 ja nimitettiin sen vihkipiispaksi sekä Germanicianan titulaaripiispaksi 29. heinäkuuta 1981. Piispaksi vihkiminen seurasi 15. lokakuuta. Pääkonsekraattorina toimi Bruno Torpigliani, jota avustivat Cipriano Urgel y Villahermosa ja Salvador T. Modesto.


title: Filomeno Gonzales Bactol

text: Bactol sai 29. marraskuuta 1988 nimityksen Navalin piispaksi.


title: Elimäen Hämeenkylän kartano

text: Hämeenkylän kartano on kartano Elimäellä, Kouvolassa. Kartano on syntynyt Wreden suvulle 1608 myönnetystä Elimäen läänityksestä. Se toimi läänityksen eräänä pääkartanona.


title: Elimäen Hämeenkylän kartano

text: Vaikka Kerttuli Ungernin vanhempi poika Kasperi Wrede saikin jo äitinsä eläessä Elimäen neljänneskunnan läntisen osan eli Peippolan kartanoläänin, sen eteläpuolella oleva Hämeenkylä sekä Villikkala annettiin jo äidin eläessä Kerttuli Ungernin nuoremmalle pojalle Kaarle Henrikki Wredelle, joka äidin kuoltua sai vielä Elimäen neljänneskunnan itäosatkin. 1652 tuhlaavainen kuningatar Kristiina korotti molemmat veljekset paroneiksi. Kristiinalla ei ollut paljoa johdonmukaisia vaatimuksia sen suhteen mitä pitäisi ansioitua saadakseen ylennyksiä.


title: Elimäen Hämeenkylän kartano

text: Kasperin vanhin poika kreivi Fabian Wrede kuitenkin, saadakseen tältä Ruotsissa Tukholman maakunnassa sijaitsevan Östanån, vaihtoi muutaman elimäkeläiskartanonsa serkulleen Fabian Kaarlenpoika Wreden omistukseen. Näin ainakin Peippola ja Moisio ainakin siirtyivät nuoremmalle serkulle.


title: Elimäen Hämeenkylän kartano

text: Fabian Kaarlenpoika Wrede joutui myymään isältään perimänsä Hämeenkylän säterin (ilman Villikkalaa kuitenkin) maksaakseen eräät suuret velkansa. Näin Hämeenkylästä tuli elimäkeläiskartanoiden joukossa se, joka oli pahimmin kiertopalkinto ja aika ajoin revittynä panteiksi moniin suuntiinkin.


title: Elimäen Hämeenkylän kartano

text: 1800-luvun puolivälissä Hmeenkylän säterin osti amiraali Etholen. Tämän poika Aleksanteri Etholen osti myös 1883 itselleen Peippolan kartanon.


title: Elimäen Hämeenkylän kartano

text: Omistajaluettelo (epätäydellinen):


title: Uuden-Guinean sotaretki

text: Uuden-Guinean sotaretki oli Tyynenmeren sodassa toisessa maailmansodassa sarja taisteluita Japanin ja liittoutuneiden välillä Uudessa-Guineassa. Taistelut kestivät vuodesta 1942 vuoteen 1945 saakka. Sotaretki alkoi 23. tammikuuta vuonna 1942 japanilaisten vallattua Rabaulin. Japanilaiset onnistuivat tekemään invaasion Laeen ja Salamauaan 13. maaliskuuta 1942. Japanilaiset miehittivät myös Bunan, Gonan ja Sanandan kylät 24. heinäkuuta 1942 ja rakensivat sillanpäät alueille. Japani ei kuitenkaan onnistunut valtaamaan Port Moresbyä, Uuden-Guinean pääkaupunkia Korallimeren taistelussa toukokuussa 1942. Japanilaiset yrittivät valloittaa kaupungin uudelleen hyökkäämällä heinäkuussa 1942 Owen Stanley Range vuoriston ja Kokodantien kautta mutta hyökkäys epäonnistui jälleen 16. marraskuuta 1942 mennessä liittoutuneiden vastarinnan myötä. Myöhemmin myös Milnenlahden, Buna-Gonan ja Waun taistelut päättyivät liittoutuneiden voittoon. Japani ei onnistunut valloittamaan Uutta-Guineaa, mikä olisi taannut maihinnousun Australiaan. Japanilaiset miehittivät osaa Uudesta-Guineasta sodan loppuun saakka, kunnes viimeisetkin saarella olevat japanilaiset antautuivat 15. elokuuta 1945.


Slovenian alle 20-vuotiaiden jääkiekkomaajoukkue edustaa Sloveniaa jääkiekon alle 20-vuotiaiden jääkiekon maaotteluissa.


title: Salvador T. Modesto

text: Salvador Trane Modesto (10. maaliskuuta 1930 Carigara – 11. lokakuuta 2015) oli filippiiniläinen roomalaiskatolinen piispa. Hänet vihittiin papiksi 23. maaliskuuta 1958 ja nimitettiin Dumagueten hiippakunnan vihkipiispaksi sekä Margumin titulaaripiispaksi 28. joulukuuta 1978. Piispaksi vihkiminen seurasi 3. toukokuuta 1979. Pääkonsekraattorina toimi Julio Rosales y Ras, jota avustivat Vicente Ataviado y Tumalad ja Cipriano Urgel y Villahermosa.


title: Salvador T. Modesto

text: Modesto sai 30. maaliskuuta 1987 nimityksen San Carlosin vihkipiispaksi, jona hän toimi, kunnes jäi eläkkeelle 25. heinäkuuta 2005.


title: Óscar Vicente Ojea Quintana

text: Óscar Vicente Ojea Quintana (s. 15. lokakuuta 1946 Buenos Aires) on argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 25. marraskuuta 1972 ja nimitettiin sen vihkipiispaksi sekä Suellin titulaaripiispaksi 24. toukokuuta 2006. Piispaksi vihkiminen seurasi 2. syyskuuta. Pääkonsekraattorina toimi Jorge Mario Bergoglio, jota avustivat Eduardo Vicente Mirás ja Héctor Rubén Aguer.


title: Óscar Vicente Ojea Quintana

text: Ojea Quintana sai 7. lokakuuta 2009 nimityksen San Isidron hiippakunnan koadjuuttoripiispaksi, ja 30. joulukuuta 2011 hänestä tuli sen piispa.


title: Enrique Eguía Seguí

text: Enrique Eguía Seguí (s. 9. joulukuuta 1962 Buenos Aires) on argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 3. joulukuuta 1988 ja nimitettiin sen vihkipiispaksi sekä Cissin titulaaripiispaksi 4. syyskuuta 2008. Piispaksi vihkiminen seurasi 11. lokakuuta. Pääkonsekraattorina toimi Jorge Mario Bergoglio, jota avustivat Óscar Vicente Ojea Quintana ja Carlos María Franzini.


title: Mouk

text:
Mouk, suomenkieliseltä nimeltään Mokon seikkailut on televisio-ohjelma, joka kertoo pelottomasta pikkukarhusta nimeltä Moko. Moko esittelee eri maita ja kulttuureja nuorille katsojilleen.
Mouk kestää noin 11 minuuttia. Mokon seikkailuita näytetään seuraavilla kanavilla: Junior, France 2, Disney Junior, CITV, KI.KA, RTÉ Two ja RTÉjr.
Moukista on tehty kaksi kautta 62 + 42 jaksoa. Moukia esitetään ranskaksi ja englanniksi, ja nykyään myös suomeksi.


title: Carlos María Franzini

text: Carlos María Franzini (6. syyskuuta 1951 Buenos Aires – 8. joulukuuta 2017) oli argentiinalainen roomalaiskatolinen arkkipiispa. Hänet vihittiin papiksi 13. elokuuta 1977 ja nimitettiin Rafaelan hiippakunnan johtoon 29. huhtikuuta 2000. Piispaksi vihkiminen seurasi 19. kesäkuuta. Pääkonsekraattorina toimi Jorge Casaretto, jota avustivat Estanislao Esteban Karlic ja José María Arancibia.


title: Carlos María Franzini

text: 10. marraskuuta 2012 Franzini sai nimityksen José María Arancibian seuraajaksi Mendozan arkkipiispana.


title: Kiki Bertens

text: Kiki Bertens (s. 10. joulukuuta 1991 Wateringen) on alankomaalainen tennispelaaja. Parhaimmillaan hän on ollut WTA-listalla kaksinpelissä kahdeksantena tammikuussa 2019 ja nelinpelissä sijalla 16 huhtikuussa 2018. Hän on voittanut seitsemän WTA-turnausta kaksinpelissä ja kymmenen nelinpelissä.


title: Kiki Bertens

text: Huhtikuussa 2012 Bertens pääsi karsintojen kautta mukaan Fèsin WTA-turnaukseen. Ennen turnausta Bertens ei ollut voittanut yhtään WTA-tason ottelua, mutta eteni loppuotteluun asti voittamalla välierässä Simona Halepin. Loppuottelussa hän voitti Laura Pous Tión luvuin 7–5, 6–0. Hänestä tuli ensimmäinen alankomaalainen WTA-turnausvoittaja vuoden 2006 jälkeen, jolloin Michaëlla Krajicek voitti viimeksi.


title: Kiki Bertens

text: Bertens on Fèsin jälkeen voittanut kaksinpelin WTA-turnauksia Nürnbergissä 2016 ja 2017, Gstaadissa 2017 sekä Soulissa, Cincinnatissa ja Charlestonissa 2018. Vuonna 2016 hän ylsi Ranskan avoimissa välieriin voitettuaan muun muassa ensimmäisellä kierroksella kolmanneksi sijoitetun Angelique Kerberin.


Jääkiekon nuorten maailmanmestaruuskilpailut 2000 pelattiin Ruotsissa ja maailmanmestaruuden voitti Tšekki.


title: Jääkiekon nuorten maailmanmestaruuskilpailut 2000

text: MM-Taso


title: Lawrence Donald Soens

text: Lawrence Donald Soens (s. 26. elokuuta 1926 Iowa City) on yhdysvaltalainen roomalaiskatolinen piispa. Hänet vihittiin papiksi Davenportin hiippakuntaan 6. toukokuuta 1950. Hänet nimitettiin Sioux Cityn piispaksi 15. kesäkuuta 1983, ja piispaksi vihkiminen seurasi 17. elokuuta. Pääkonsekraattorina toimi James Joseph Byrne, jota avustivat Gerald Francis O'Keefe ja Frank Henry Greteman.


title: Lawrence Donald Soens

text: Soens erosi tehtävistään piispana 28. marraskuuta 1998.


title: Eduardo Koaik

text: Eduardo Koaik (21. elokuuta 1926 Manaus – 25. elokuuta 2012) oli brasilialainen roomalaiskatolinen piispa. Hänet vihittiin papiksi 8. huhtikuuta 1950 ja nimitettiin São Sebastião do Rio de Janeiron arkkihiippakunnan vihkipiispaksi sekä Noban titulaaripiispaksi 22. lokakuuta 1973. Piispaksi vihkiminen seurasi 6. tammikuuta 1974. Pääkonsekraattorina toimi Eugênio de Araújo Sales, jota avustivat José Alberto Lopes de Castro Pinto ja Waldyr Calheiros Novaes.


title: Eduardo Koaik

text: 30. marraskuuta 1979 Koaik sai nimityksen Piracicaban hiippakunnan koadjuuttoripiispaksi, ja hänestä tuli sen piispa 11. tammikuuta 1984. Hän toimi hiippakunnan johdossa, kunnes jäi eläkkeelle 15. toukokuuta 2002.


title: Jeesuksen viimeiset päivät

text: Jeesuksen viimeiset päivät ("The Passion", tunnetaan suomeksi myös nimellä The Passion – kärsimyskertomus) on BBC:n, HBO:n ja Deep Indigo Productionsin tuottama englantilainen minisarja, joka kertoo Raamattuun pohjautuen Jeesuksen viimeisistä päivistä. Käsikirjoittaja Frank Deasy ja tuottaja Nigel Stafford-Clark halusivat korostaa erityisesti historiallisia taustatekijöitä korostamalla Juudean historiaa sekä Pontius Pilatuksen ja Kaifaksen inhimillisyyttä. Käsikirjoituksen työstämisessä käsikirjoittajat saivat apua uskontotieteilijöiltä, muun muassa Duken yliopiston uskontotieteiden professorilta Mark Goodacrelta.


title: Jeesuksen viimeiset päivät

text: Jeesusta sarjassa esittää Joseph Mawle. Muita päärooleja esittivät Paloma Baeza (Magdalan Maria), Ben Daniels (Kaifas), James Nesbitt (Pontius Pilatus), David Oyelowo (Joosef Arimatialainen). Sarjan ohjaajana toimi Michael Offer.


title: Jeesuksen viimeiset päivät

text: Sarja kuvattiin Marokossa vuoden 2007 elokuusta lokakuuhun, ja se esitettiin ensimmäisen kerran BBC One -kanavalla neliosaisena 16.–23. maaliskuuta 2008. Englannissa sarjaa katsoi suurimmillaan 4,9 miljoonaa katsojaa, ja sarja sai pääosin positiivista palautetta. Suomessa Yle TV1 on esittänyt sarjan kaksiosaisena kahteen kertaan pääsiäisenä: ensimmäisen kerran 2.–3. huhtikuuta 2010 ja toisen kerran 5.–6. huhtikuuta 2012.


title: Jeesuksen viimeiset päivät

text: Huhtikuussa 2006 pidetyssä kokouksessa BBC One -kanavan tarkastaja Peter Fincham ilmoitti BBC:n suunnitelmasta tuottaa televisiosarja Jeesuksen viimeisistä päivistä vuoden 2008 pääsiäiseksi. Päätökseen vaikutti BBC:n pääsiäisenä 2006 esittämän Manchester Passion -televisio-ohjelman saama suosio. Kyseinen ohjelma oli sijoittanut Jeesuksen kärsimysnäytelmän nykypäivän Manchesteriin, ja sen saama katsojasuosio rohkaisi BBC:ta tuottamaan sarja pääsiäisen tapahtumista tavalla, jolla Raamattu ja historialliset lähteet asiasta kertovat. Fincham halusi tulevasta sarjan olevan BBC Onen vuoden 2008 pääsiäisen kohokohta ja toivoi sen saavan yhtä suuren suosion kuin 1970-luvulla kuvattu televisiosarja Jeesus Nasaretilainen. Nigel Stafford-Clark, joka oli tuottanut BBC Onen menestystä saaneen Charles Dickensin Kolean talon filmatisoinnin televisiosarjaksi, valittiin tulevan sarjan tuottajaksi. Sarjan budjetiksi arvioitiin neljä miljoonaa puntaa. Australialainen Michael Offer valittiin ohjaajaksi.


title: Jeesuksen viimeiset päivät

text: Emmy-palkinnon saanut irlantilainen käsikirjoittaja Frank Deasy valittiin sarjan käsikirjoittajaksi heinäkuussa 2006. Tuottaja Stafford-Clark piti Deasya parhaimpana vaihtoehtona käsikirjoittajaksi, sillä hän uskoi tämän ymmärtävän projektin laajuuden. Sekä Stafford-Clark että Deasy halusivat jäljitellä elokuvien Matteuksen evankeliumi ja The Passion of the Christ tyyliä. Deasy kritisoi elokuvia, joissa Jeesus esitettiin hänestä "liian henkisenä" ja halusi omassa käsikirjoituksessaan korostaa Jeesuksen ihmisyyttä muun muassa tunteiden, kuten vihan, pelon ja epävarmuuden kohdalla. Sarjan sisällön kehittämiseen Deasy ja Stafford-Clark pyysivät mukaan Uuteen testamenttiin erikoistuneen professorin Mark Goodacren ja BBC:n ohjelmien uskonnollisuudesta ja etiikasta vastaavan Michael Wakelinin. He kirjoittivat käsikirjoittajien avuksi opaskirjan, joka sisälsi kaikki mahdolliset heidän löytämänsä tiedot Jerusalemista, Jeesuksen ajan ihmisten elämästä ja evankeliumeista.


title: Jeesuksen viimeiset päivät

text:
Deasy vietti kokonaisen vuoden kirjoittaen käsikirjoitusta. Hän vieraili Israelissa, tutki evankeliumeja ja oli yhteistyössä Goodacren kanssa. Keväällä 2006 hän toimitti ensimmäisen luonnoksen sarjan käsikirjoituksesta. Deasy oli käsikirjoituksessaan päätynyt kuvaamaan Jeesuksen ihmismäisenä ja oli käyttänyt juonen taustalla Matteuksen- ja Markuksen evankeliumeja. Johanneksen evankeliumia hän piti liian hengellisenä. Ensimmäisen jakson avausosaan Deasy sai vaikutteita elokuvasta Perikato. Deasy kuvaili alkukohtausta haastattelussa:
Deasy ja Stafford-Clark olivat kiinnostuneita kuvaamaan yleisesti antagonisteina pidettyjä Pilatusta ja Kaifasta inhimillisemmässä valossa. Lisäksi he halusivat korostaa Juudean historiaa tuona aikana. Deasy korosti erityisesti sitä, että Kaifas oli nähtävä virheen tehneenä ihmisenä lähetettyään Jeesuksen ristiinnaulittavaksi.


title: Jeesuksen viimeiset päivät

text: Joseph Mawle oli ensimmäisenä koekuvauksissa Jeesuksen rooliin. Hänet valittiin rooliin toukokuussa 2007. Valmistautuakseen rooliin hän luki muun muassa evankeliumit, erilaisia Jeesukseen liittyneitä tutkimuksia ja rukouksia. Mawle halusi tavata näyttelijä Robert Powellin, joka oli esittänyt Jeesusta elokuvassa Jeesus Nasaretilainen. He eivät löytäneet kuitenkaan aikaa tavata toisiaan. Sattumalta he kuitenkin tapasivat toisensa Gatwickin kansainvälisen lentoaseman vessatiloissa; Mawle oli matkalla sarjan kuvauksiin Marokkoon ja Powell oli lähdössä matkalle perheensä kanssa.


title: Jeesuksen viimeiset päivät

text: Pontius Pilatusta esittänyt James Nesbitt oli näyttelemässä kuvauksissa Belfastissa, kun hänen agenttinsa lähetti hänelle sarjan käsikirjoituksen. Nesbitt aluksi kieltäytyi roolista, mutta muutti mielensä kuultuaan Stafford-Clarkin olevan tuottaja; Nesbitt oli pitänyt Stafford-Clarkin tuottamasta Kolean talon filmatisoinnista. Hän näytteli Pilatusta "mieleltään kylmänä ja kovana soturina".


title: Jeesuksen viimeiset päivät

text: Paloma Baeza tunsi omien sanojensa mukaan "vastuuta", kun hän hyväksyi ottavansa Magdalan Marian roolin. Hän valmistautui roolisuoritukseen tutkimalla Marian taustoja ja tämän suhdetta Jeesukseen. Hän halusi korostaa erityisesti tämän ahdinkoa Jeesuksen kuoltua.


title: Jeesuksen viimeiset päivät

text: Sarjan tuotanto ja kuvaukset tapahtuivat Atlas Studiosilla, Marokossa. Kuvaukset tapahtuivat Ouarzazatessa; muun muassa Jerusalemiin sijoitetut kohtaukset kuvattiin Tamnougalt-nimisessä kylässä vuonna 2007. Suurin osa kohtauksista kuvattiin käsivaralla, jotta katsojalle syntyisi kuva, että hän "salakuuntelisi" henkilöiden keskusteluja.


title: Jeesuksen viimeiset päivät

text: Erityisen tärkeänä kohtauksena pidettiin ristiinnaulitsemista. Kohtausta kuvattiin yli kolmen päivän ajan. Kuvauksia häiritsivät useat kaatosateet. Mawlen maskeeraaminen ristiinnaulittavaksi Jeesukseksi aloitettiin jo aamuyöllä; haavojen ja muiden vammojen maskeeraus vei viisi tuntia. Kantaessaan ristiä Mawle yritti kuvitella kipua ja väsymystä, jota Jeesus koki samassa tilanteessa. Vastakohtana perinteisille kuvauksille ristiinnaulitsemisesta, Mark Goodacren suosituksesta nauloja ei naulata Jeesuksen kämmenten läpi sarjassa, vaan käsivarsien läpi, mikä on historiallisen tietojen mukaan ollut yleisin tapa roomalaisten keskuudessa.


title: Jeesuksen viimeiset päivät

text: Jeesuksen oikeudenkäyntikohtauksessa näytteli 3000 paikallista asukasta esittäen tilaisuutta seurannutta väkijoukkoa.


title: Jeesuksen viimeiset päivät

text: Sarjan ensimmäinen jakso esitettiin BBC:n kutsumalle kutsuvierasyleisölle Apollo West End -elokuvateatterissa 28. helmikuuta 2008. Yleisö koostui toimittajista ja eri uskontokuntien edustajista.


title: Jeesuksen viimeiset päivät

text: Televisiosarjan tapahtumat sijoittuvat Jeesuksen viimeiseen viikkoon ennen ristiinnaulitsemista ja ylösnousemusta. Sarjassa seurataan tapahtumia kolmesta eri näkökulmasta: Jeesuksen ja hänen opetuslapsien, uskonoppineiden sekä roomalaisten. Englannissa sarja esitettiin neljässä, puolituntia kestäneessä osassa. Suomessa sarja on esitetty kaksiosaisena.


title: Jeesuksen viimeiset päivät

text: Ensimmäisessä osassa Jeesus saapuu opetuslapsineen Jerusalemiin palmusunnuntaina. Tuhannet pyhiinvaeltajat ja Jeesuksen tulo saavat aikaan huolta roomalaisten ja juutalaisten uskonoppineiden keskuudessa. Juutalaisten keskuudessa puhkeaa pienimuotoinen kapina, ja ylipappi Kaifas pelkää Jeesuksen haastavan hänen asemansa juutalaisten ylimmäisenä johtajana.


title: Jeesuksen viimeiset päivät

text: Toisessa osassa Jeesus viettää opetuslastensa kanssa viimeisen ehtoollisen. Hieman myöhemmin Juudas kavaltaa hänet juutalaisille uskonoppineille ja roomalaisille. Kaifaksen ja muiden oppineiden painostuksesta Rooman maaherra Pilatus määrää lopulta Jeesuksen vastahakoisesti ristiinnaulittavaksi. Kuolemansa jälkeen Jeesus ilmestyy opetuslapsilleen ylösnousseena ja sarjan viimeisessä kohtauksessa hän kehottaa Pietaria levittämään kristinuskon sanomaa kaikille kansoille.


title: Jeesuksen viimeiset päivät

text: Sarjan ensimmäinen jakso esitettiin 16. maaliskuuta 2008 BBC One -kanavalla. Toinen jakso esitettiin 17. maaliskuuta, kolmas 21. maaliskuuta ja viimeinen 23. maaliskuuta. Kolme jaksoa esitettiin uusintana peräkkäin iltapäivällä 21. maaliskuuta. Ensimmäistä jaksoa katsoi 4,1 miljoonaa katsojaa, mikä käsitti 15 % koko katsojamäärästä. Toinen jakso, joka lähetysajallaan "kilpaili" suosittua Coronation Street -saippuasarjaa vastaan, sai 3,2 miljoonaa katsojaa eli ensimmäistä jaksoa vähemmän. Kolmatta jaksoa katsoi 3,7 katsojaa, ja viimeistä jaksoa katsoi ennätykselliset 4,9 miljoonaa katsojaa (21 % katsojamäärästä).


title: Jeesuksen viimeiset päivät

text: Sarjan arvostelut olivat yleisesti positiivisia. "The Guardian" kehui ensimmäistä jaksoa huomauttaen, että "sarjaa voisi katsoa kokonaan unohtaen kertomuksen olevan merkittävän uskonnon keskeinen osa". Kuitenkin samaisen lehden toisessa artikkelissa sarjaa kritisoitiin tavanomaiseksi ja kunnioitusta osoittavaksi, jossa ainoa merkittävä ero aikaisempiin Jeesus-filmatisointeihin verrattuna oli naulojen iskeminen Jeesuksen käsivarsien läpi ristiinnaulitsemisessa. "The Independent" -sanomalehden toimittaja Thomas Sutcliffe arvioi, että "ainoastaan dogmaattisuudesta innokkain kristitty löytäisi sarjasta epäkuonnioittavia yksityiskohtia". "The Daily Telegraphin" James Walton ylisti sarjan Pilatuksen ja Kaifaan inhimillistämistä sekä Jeesuksen vahvaa ihmisyyttä.


title: Jeesuksen viimeiset päivät

text: Sarja sai myös osakseen negatiivista kritiikkiä. "The Timesin" Andrew Billen antoi osittain kiitosta, mutta syytti Mawlen suoritusta Jeesuksena liian miedoksi, alistuvaksi ja noloksi. Christian Voicen Stephen Green ilmaisi kritiikkiä Kaifaksen ja Pontius Pilatuksen sympatisoinnista pitäen sitä virheellisenä tulkintana Raamatusta.


title: Jeesuksen viimeiset päivät

text: Jeesuksen viimeiset päivät julkaistiin DVD-julkaisuna Yhdistyneessä kuningaskunnassa Acorn Median julkaisemana 20. lokakuuta 2008.


title: Baidaratanlahti

text: Baidaratanlahti () on Karanmeren Jamalin niemimaan länsipuolelle jäävä lahti Venäjän Jamalin nenetsien autonomisen piirikunnan pohjoisrannalla. Lahti on noin 180 kilometriä pitkä ja leveimmillään noin 78 kilometriä leveä. Lahti on varsin matala, sen keskisyvyys on noin 20 metriä.


title: Baidaratanlahti

text: Tämä Karanmeren lahti on saanut nimensä sinne laskevan Baidarata-joen (joskus "Baidarat") mukaan. Nimitys on esiintynyt kartoissa 1800- ja 1900-luvulta lähtien. Suurimman osan vuodesta lahti on jäässä. Kesällä mereveden pintalämpötila kohoaa 5-6 asteeseen.


title: Baidaratanlahti

text: Äskettäin kaasuyhtiö Gasprom laski Baidaratanlahden pohjalle lahden poikki kulkevan kaasuputkiston yhteistyössä hollantilaisen ruoppausyhtiön kanssa. Tämä putkistotyö on osa Gaspromin Jamalin megaprojektiin kuuluvaa 1100 kilometriä pitkän maakaasun siirtoputkiston rakentamista välille Bovanenkovo- Komin tasavallan Uhta. Kahdeksasta rinnakkaisesta kaasuputkesta koostuvan putkiston meressä kulkevan osuuden pituus on noin 67 kilometriä ja suurin syvyys 22 metriä.


title: Bežinin niityt

text: Bežinin niityt ("Бежин луг") on Sergei Eisensteinin ohjaama elokuva vuodelta 1937. Elokuva kiellettiin ja hävitettiin, mutta siitä löytyi osia 1960-luvulla, jolloin se koottiin käsikirjoituksen perusteella.


title: José María Arancibia

text: José María Arancibia (s. 11. huhtikuuta 1937 Buenos Aires) on argentiinalainen roomalaiskatolinen arkkipiispa. Hänet vihittiin papiksi 22. syyskuuta 1962 ja nimitettiin Córdoban arkkihiippakunnan vihkipiispaksi sekä Pumentumin titulaaripiispaksi 26. helmikuuta 1987. Piispaksi konsekroinnin suoritti 28. toukokuuta Raúl Francisco Primatesta, jota avustivat Estanislao Esteban Karlic ja Omar Félix Colomé.


title: José María Arancibia

text: Arancibia sai 13. helmikuuta 1993 nimityksen Mendozan koadjuuttoriarkkipiispaksi, ja 25. maaliskuuta 1996 hänestä tuli sen arkkipiispa. Hän jäi eläkkeelle 10. marraskuuta 2012.


title: Sykeröhärkki

text: Sykeröhärkki ("Cerastium glomeratum") on valkokukkainen, kohokkikasveihin kuuluva kasvi.


title: Sykeröhärkki

text: Yksivuotinen tai joskus ylitalvinen, kellanvihreä sykeröhärkki kasvaa 10–20 cm korkeaksi. Pysty varsi on ala- ja keskiosasta siirottavasti tai loivan alavistosti pehmeä- ja pitkäkarvainen, ylempänä varsi on nystykarvainen. Kukattomat tyviversot puuttuvat. Lehdet ovat soikeita tai pyöreän soikeita sekä pitkäkarvaisia. Kukinto on kaksihaarainen, tiheä viuhko. Kukinnon tukilehdet ovat kokonaan vihreitä, kukkaperät ovat kukkia lyhyempiä. Kukkia 5–50 kappaletta. Sekä verhiö että teriö ovat viisilehtisiä. Matalasti kaksihalkoiset terälehdet ovat tyvestä ripsisiä, verholehdet ovat kärkeen asti pitkäkarvaisia. Teriö on jokseenkin verhiön pituinen, mutta toisinaan se on vajaa tai puuttuu kokonaan. Heteet ovat kaljuja. Suomessa sykeröhärkki kukkii heinä-elokuussa. Hedelmä on pitkähkö, kymmenliuskaisesti aukeava kota.


title: Sykeröhärkki

text: Sykeröhärkki muistuttaa suuresti nurmihärkkiä ("C. fontanum").


title: Sykeröhärkki

text: Sykeröhärkkiä tavataan Euroopassa Pyreneiden niemimaalta ja Britteinsaarilta Ukrainaan, Etelä-Venäjälle, Kaukasukselle ja Fennoskandiaan saakka. Lajia kasvaa myös Pohjois-Afrikassa, Lähi-idässä, Turkissa ja Iranissa, sekä edelleen laajalla alueella Keski-Aasiasta Kaukoitään. Ihmisen mukana sykeröhärkki on levinnyt myös Pohjois-Amerikan eteläosiin. Suomessa sykeröhärkki on tulokaslaji, jota on tavattu eripuolella maata aina Pohjois-Lappia myöten.


title: Sykeröhärkki

text: Sykeröhärkki viihtyy joutomailla, nurmikoilla ja puutarhoissa, sekä myös satama- ja lastauspaikoilla. Laji on levinnyt uusille alueille tuontikukkien ja nurmensiemenen mukana.


title: Frank Deasy

text: Frank Deasy (19. maaliskuuta 1959 - 17. syyskuuta 2009) oli irlantilainen elokuvien ja televisiosarjojen käsikirjoittaja. Hän sai Emmy-palkinnon käsikirjoituksestaan televisiosarjaan Epäilyksen polttopiste ja on ollut Emmy-ehdokkaana televisiosarjojen Looking After Jo Jo ja The Grass Arena käsikirjoittamisesta. Hän toimi käsikirjoittajana myös televisiosarjassa Jeesuksen viimeiset päivät.


title: Frank Deasy

text: Deasy kuoli 17. syyskuuta 2009 maksasyöpään vain 50-vuotiaana. Hän ei ehtinyt saada riittävän aikaisin maksansiirtoa, mikä synnytti kansalaisliikkeen elinluovuttajien määrän kasvattamiseksi. Deasyn kuoleman jälkeen Irlannissa rekisteröitiin ennätyksellisen paljon elinluovuttajia.


title: Jerusalem (täsmennyssivu)

text: Jerusalem voi tarkoittaa ainakin seuraavia:


title: Retkikunta 31

text: Retkikunta 31 () oli Kansainvälisen avaruusaseman 31. miehistö. Retkikunta alkoi 27. huhtikuuta 2012 kello 08:15 UTC Sojuz TMA-02M:n irtautuessa asemasta. Asemalle jääneet Retkikunta 30:n jäsenet Kononenko, Kuipers ja Pettit jatkoivat asemalla Retkikunta 31:n miehistössä. Acaba, Padalka ja Revin saapuivat ISS-asemalle 17. toukokuuta 2012 kello 4:36 UTC Sojuz TMA-04M:n telakoituessa Kansainväliseen avaruusasemaan Telakointi tapahtui ennätysmäisen korkealla, 399 kilometrissä.


title: Retkikunta 31

text: Retkikunta päättyi 1. heinäkuuta 2012 kello 4:48 UTC Kononenkon, Pettitin ja Kuipersin irrottautuessa asemasta Sojuz TMA-03M:n kyydissä He laskeutuivat samana päivänä Kazakstaniin kello 8:14 UTC. Asemalle jääneet Acaba, Padalka ja Revin jatkoivat Retkikunta 32:n miehistössä.


title: Retkikunta 31

text: Lähde:


title: Retkikunta 31

text: Ensimmäinen kaupallinen rahtialus SpaceX Dragon laukaistiin 22. toukokuuta Floridasta kohti ISS-asemaa testilennolle. 25. toukokuuta kello 16.56 Suomen aikaa Donald Pettit tarttui aseman Canadarm2-robottikäsivarrella Dragoniin, mikä kytketään aseman Harmony-yhdysmoduliin.


title: Retkikunta 31

text: Alus kuljettaa asemalle 460 kilogrammaa rahtia, ei matkustajia.


title: James Michael

text: James Michael (alk. James Andrew Michael, s. 26. syyskuuta 1968) on yhdysvaltalainen tuottaja, lauluntekijä ja laulaja. Hän laulaa yhtyeessä ja on tuottanut mm. Mötley Crüeta.


title: UET Masters Series

text: UET Masters Series on Euroopan raviliiton UET:n järjestämä lämminveristen Euroopan mestaruuskilpailusarja. Se kilpailtiin ensimmäistä kertaa vuonna 2012. UET Masters Series korvasi vuosina 1956-2011 järjestetyn European Grand Circuitin.


title: UET Masters Series

text: UET Masters Series koostuu eurooppalaisista suurkilpailuista, jotka on jaettu palkintosumman mukaan kolmeen eri ryhmään. Grand Slamin muodostavat neljä Euroopan suurinta ravikilpailua; Prix d'Amerique, Elitloppet, Lotteria sekä Oslo Grand Prix. Kaksi muuta ryhmää ovat "Group I", johon kuuluvat yli 150 000 euron ykköspalkinnosta ajettavat kilpailut ja "Group II", jossa ensimmäisen palkinnon pitää olla vähintään 50 000 euroa. Suomesta UET Masters Seriesiin kuuluivat vuonna 2013 Finlandia-ajo, Prix d'Etain Royal, Kymi Grand Prix ja St. Michel, jotka kaikki ovat Group II:n kilpailuja.


title: UET Masters Series

text: Vuoden 2012 finaalin voitti Åke Svanstedtin ohjastama ruotsalainen Sebastian K.


title: UET Masters Series

text: UET Masters Seriesin pistelasku on samantyylinen kuin tenniksen ATP-kiertueella. Mukana olevista kilpailuista lasketaan hevosille pisteet aina viimeisen 365:n päivän ajalta. Pisteiden määrä vaihtelee kilpailun tason mukaan ja pisteitä saa jokaisen kilpailun viisi parasta hevosta. Tämä UET Rankingiksi kutsuttu lista päivitetään viikoittain. Elokuun viimeisenä päivänä julkaistavan listan 12 parasta hevosta kohtaavat UET Trotting Masters () -nimellä kilpailtavassa finaalissa, joka järjestetään syyskuun 7. päivänä Pariisissa Vincennesin raviradalla.


title: Luettelo Réunionin kunnista

text: Tämä on luettelo Réunionin kunnista. Réunion on Ranska merentakainen departementti, jossa on 24 kuntaa.


title: Arne Dahl

text: Arne Dahl (s. 11. tammikuuta 1963, oik. Jan Arnald) on ruotsalainen kirjailija. Arnald on kirjoittanut kyseisellä salanimellä Ruotsin rikospoliisin erikoisryhmästä (ns. A-ryhmä) kertovan kymmenosaisen trillerisarjan. Kirjailijan henkilöllisyys paljastui yleisölle vasta viidennen dekkarin jälkeen.


title: Arne Dahl

text: Jan Arnald on kirjallisuuden tutkija, kriitikko ja toimittaja, joka on julkaissut kirjoja myös omalla nimellään.


title: Obinlahti

text: Obinlahti () Karanmereen työntyvien Jamalin niemimaan ja Gydanin niemimaan väliin jäävä suuri merenlahti Venäjän Länsi-Siperiassa sijaitsevan Jamalin nenetsien autonomisen piirikunnan pohjoisrannalla. Obinlahti on noin 800 kilometriä pitkä, 30-90 kilometriä leveä ja keskisyvyys 10-12 metriä. Vuorovesi vaihtelee lahdella 12 tunnin kierrossa ja sen suuruus on 0,7 metriä.


title: Obinlahti

text: Obinlahti on saanut nimensä lahden eteläosaan laskevan mahtavan Ob-joen mukaan. Muita merkittäviä Obinlahteen laskevia jokia ovat Nadym sekä Obinlahden itäiseen haaraan eli Tazinlahteen purkautuvat Pur ja Taz.


title: Obinlahti

text: Lahti muodostaa luontaisen liikenneväylän erittäin merkittäville Jamalin Nenetsian pohjoisille maakaasu- ja öljykentille. Sen äärellä sijaitsee monia maailmankin mitassa tärkeitä petrokemiallisia tuotantoalueita, kuten Venäjän toiseksi ja maailman viidenneksi suurimmaksi maakaasukentäksi arvioitu Jamburgin kaasukenttä Tazin niemimaalla ja useita Jamalin niemimaan kenttiä. Osa luonnonvaroista on Obinlahden pohjan alla.


title: Obinlahti

text: Lahti on kuitenkin matala, mikä yhdessä vuoroveden sekä tuulen ja ilmanpaineen muutosten aiheuttaman meriveden korkeuden vaihtelujen ja aallokon kanssa rajoittaa liikennöitävien alusten syväyksen korkeintaan 9 metriin. Suurimmat tankkilaivat eivät voi täydessä kuormassa siten operoida tällä merenlahdella. Obinlahti on myös suurimman osan vuodesta merijään peittämä. Liikennöintiin tarvitaan talvikaudella jäävahvistettuja aluksia ja/tai jäänmurtajien apua.


title: Obinlahti

text: Ob-joen ja merenlahden raja vaihtelee runsaasti esimerkiksi kevättulvan mukaan. Joensuulla ja Obinlahden pohjukassa on useita saaria, joista osa kuuluu RAMSAR-suojeluohjelmaan.


title: St. Michel

text: St. Michel on vuosittain heinäkuun puolivälissä Mikkelin raviradalla järjestettävä lämminveristen suurkilpailu. Nimensä se on saanut Mikkelin kaupungin ruotsinkielisestä nimestä. St. Michel on kaupungin suurin vuosittainen yleisötapahtuma ja Etelä-Savon toiseksi suurin Savonlinnan oopperajuhlien jälkeen. St. Michel-viikonlopun yleisömäärä on 2000-luvulla vakiintunut noin 20 000 henkeen, joista kaksi kolmasosaa saapuu katsomaan sunnuntain pääkilpailua. Vuonna 2012 St. Michel on yksi neljästä Suomessa järjestettävästä lämminveristen EM-kiertueen UET Trotting Mastersin osakilpailusta.


title: St. Michel

text: St. Michel juostaan kansainvälisenä kahdeksan hevosen kutsukilpailuna 1609 metrin matkalla. Se järjestetään suoraan loppukilpailuna ilman karsintalähtöjä.


title: St. Michel

text: Vaikka St. Michel on Eurooppalaisen mittapuun mukaan pienipalkintoinen suurkilpailu, on se vuosien saatossa kerännyt useita maanosan huippuhevosia. Tämä johtuu Mikkelin pyöreästä rataprofiilista, joka tekee siitä yhden maailman nopeimmista tuhannen metrin mittaisista raviradoista. Huippuhevoset saapuvat Mikkeliin parantamaan ennätyksiään. St. Michelissä on sen 30-vuotisen historian aikana juostu uusi maailmanennätys tai sivuttu voimassa olevaa yhteensä viisi kertaa. Kuuluisin ME-juoksu on yhden kaikkien aikojen parhaana ravihevosena pidetyn Varennen juoksu vuonna 2002. 27 000 katsojan edessä juostu 09,3a oli 31.7.2012 asti voimassa oleva tuhannen metrin ratojen maailmanennätys 1609 metrin matkalla, jolloin Commander Crowe alitti ajan 0,4 sekunnilla. Toisen maailman parhaimmistoon lukeuteneen hevosen Mack Lobellin maailmanennätysyritys vuonna 1990 epäonnistui vuorokauden mittaisen sateen pehmittämän radan vuoksi.


title: St. Michel

text: Vuonna 2011 St. Michelin voitti ranskalainen Rapide Lebell ja vuotta aikaisemmin ruotsalaisten NHL-jääkiekkolijoiden Henrik ja Daniel Sedinin omistama Amour Ami.


title: St. Michel

text: Hevosen syntymämaa


title: Keikarilintuhaukka

text: Keikarilintuhaukka ("Accipiter melanochlamys") on haukkojen heimoon kuuluva lintu. Sitä tavataan Indonesiassa ja Papua-Uudessa-Guineassa.


title: Keikarilintuhaukka

text: Sen elinpiiriä ovat subtrooppiset ja trooppiset mangrovekasvustot nousuveden rajan yläpuolella, viljelysmaat ja maaseutupuutarhat. Se painaa keskimäärin 265 grammaa.


title: Keikarilintuhaukka

text: Se jakautuu kahteen alalajiin:


title: Prix d’Etain Royal

text: Prix d’Etain Royal on vuosittain huhtikuussa Seinäjoen raviradalla järjestettävä lämminveristen ravihevosten suurkilpailu.


title: Prix d’Etain Royal

text: Se tunnettiin vuosina 1975-2008 nimellä Seinäjoki-ajo. Vuonna 2009 kilpailu nimettiin uudelleen ranskalaissyntyisen huippuravurin Etain Royalin kunniaksi. Seinäjokelaisen Reima Kuislan omistama ruuna kilpaili vuosina 1998–2006 ja ansaitsi radoilta yli 1,4 miljoonaa euroa.


title: Prix d’Etain Royal

text: Nimenmuutoksen yhteydessä korotettiin myös kilpailun palkintosummaa huomattavasti, niin että se sai kansainvälisen suurkilpailun statuksen. Vuodesta 2012 lähtien Prix d’Etain Royal on ollut yksi Euroopan raviliiton UET:n järjestäman EM-kiertueen UET Trotting Mastersin osakilpailuista. Muut kolme Suomessa juostavaa osakilpailua ovat Finlandia-ajo, Kymi Grand Prix sekä St. Michel.


title: Täplälintuhaukka

text: Täplälintuhaukka ("Accipiter griseiceps") on haukkojen heimoon kuuluva lintu. Sitä tavataan Indonesiassa.


title: Täplälintuhaukka

text: Sen elinpiiriä ovat subtrooppiset ja trooppiset kosteat alavat ja vuoristometsät, mangrovemetsät nousuveden rajan yläpuolella ja kuivat savannit. Se painaa keskimäärin 255,5 grammaa.


title: Celso Yegros Estigarribia

text: Celso Yegros Estigarribia (11. heinäkuuta 1935 – 6. huhtikuuta 2013) oli paraguaylainen roomalaiskatolinen piispa. Hänet vihittiin papiksi 18. joulukuuta 1960 ja nimitettiin Carapeguán hiippakunnan johtoon 6. huhtikuuta 1983. Piispaksi konsekroinnin suoritti 29. toukokuuta Ismael Blas Rolón Silvero, jota avustivat Jorge Adolfo Carlos Livieres Banks ja Carlos Milcíades Villalba Aquino.


title: Celso Yegros Estigarribia

text: Yegros Estigarribia jäi eläkkeelle 10. heinäkuuta 2010.


title: Šabbetai Tsevi

text: Šabbetai Tsevi (1. elokuuta 1626 Smyrna – n. 17. syyskuuta 1676 Albania) oli Messiaaksi julistautunut sefardijuutalainen kabbalisti. Hänen seuraajansa muodostivat šabbetailaisen liikkeen.


title: Šabbetai Tsevi

text: Euroopan juutalaisten keskuudessa nousi 1500-luvulta alkaen 1800-luvulle asti useita messiaanisia liikkeitä, jotka tarjosivat sorretuille juutalaisille lupauksen paremmasta. Smyrnassa ja Balkanin niemimaalla kierrellyt Šabbetai Tsevi herätti huomiota askeettisuutta ja erikoisia tempauksia sekoittelevalla käyttäytymisellään. Hän julistautui Messiaaksi Salonikissa, mutta paikalliset rabbit karkottivat hänet pian kaupungista. Muutettuaan ensin Kairoon ja sitten Jerusalemiin hän aktivoitui uudelleen, tekeytyi Messiaaksi ratsastellen aasilla ja nimitti ihmisiä opetuslapsikseen. Šabbetai keräsi nopeasti ympärilleen kansanliikkeen Lähi-idässä ja suuressa osassa Eurooppaa, myös Itä-Euroopan aškenasien parissa.


title: Šabbetai Tsevi

text: Šabbetai vangittiin Konstantinopolissa vuonna 1666 ja juutalaisten liikehdinnästä huolestunut Ottomaanien sulttaani tarjosi hänelle kaksi vaihtoehtoa: islamiin kääntyminen tai kuolema. Šabbetai valitsi islamiin kääntymisen. Joidenkin šabbetailaisten usko messiaaseensa jatkui silti vielä tämänkin jälkeen, sillä hänen profeettansa Natan selitti Messiaansa kääntymisen parhain päin pyrkimykseksi valloittaa vihollinen sisältä käsin.


title: Šabbetai Tsevi

text: Šabbetailainen liike koki 1700-luvulla renessanssin uuden Messiaan, Šabbetai Tsevin opetuslapsen Jacob Frankin myötä, mutta hiipui Euroopassa 1800-lukuun mennessä ja Kreikassa vuonna 1924. Turkissa toimii yhä esikuvansa tavoin muodollisesti islamiin kääntyneiden juutalaisten dönmeläinen lahko, joka pitää Šabbetaita messiaana.


title: Carlos Milcíades Villalba Aquino

text: Carlos Milcíades Villalba Aquino (22. elokuuta 1924 San Pedro de Ycuámandyjú – 8. tammikuuta 2016 Asunción) oli paraguaylainen roomalaiskatolinen piispa. Hänet vihittiin papiksi 28. marraskuuta 1948 ja nimitettiin San Juan Bautista de las Misionesin hiippakunnan johtoon 25. heinäkuuta 1978. Piispaksi vihkiminen seurasi 3. syyskuuta. Pääkonsekraattorina toimi Joseph Mees, jota avustivat Aníbal Maricevich Fleitas ja Jorge Adolfo Carlos Livieres Banks.


title: Carlos Milcíades Villalba Aquino

text: Villalba Aquino jäi eläkkeelle 22. heinäkuuta 1999.


title: Soittajan ikkuna

text: Soittajan ikkuna on talonpoikaisen kansanmestari taiteilija Veikko Vionojan (1909-2001) vuonna 1962 maalaama öljytyö kankaalle, 90,5×131,5 cm. Ateneumin taidemuseo osti sen vuonna 1984 kokoelmiinsa.


title: Soittajan ikkuna

text: Soittajan ikkuna on yksi Veikko Vionojan Pohjanmaata kuvaava teos. Hän maalasi muistojensa lapsuutensa sielunmaisemia jolloin raja läsnäolevan ja menneen välillä ei ole selvä. Tummasävyisen "Soittajan ikkunan" voi täten katsoa olevan sukua surrealistiselle taiteelle.


title: Soittajan ikkuna

text: Timo Huusko: Veikko Vionoja: Soittajan ikkuna. Teoksessa Ateneum-opas. Toim. Timo Huusko, 2007, s.113.


title: Joaquín Hermes Robledo Romero

text: Joaquín Hermes Robledo Romero (s. 26. syyskuuta 1950 Asunción) on paraguaylainen roomalaiskatolinen piispa. Hänet vihittiin papiksi Asunciónin arkkihiippakuntaan 25. joulukuuta 1975 ja inkardinoitiin San Lorenzon hiippakuntaan 18. toukokuuta 2000.


title: Joaquín Hermes Robledo Romero

text: Robledo Romero sai 1. heinäkuuta 2009 nimityksen Carapeguán hiippakunnan koadjuuttoripiispaksi, ja piispaksi konsekroinnin suoritti 30. elokuuta Eustaquio Pastor Cuquejo Verga, jota avustivat Celso Yegros Estigarribia ja Adalberto Martínez Flores. 10. heinäkuuta 2010 Robledo Romerosta tuli Carapeguán piispa.


title: Esteetikon muotokuva

text: Esteetikon muotokuva on taidegraafikko Pentti Kaskipuron omakuva vuodelta 1961, 19,5 × 18,5 cm. Ateneumin taidemuseo osti sen kokoelmiinsa vuonna 1966.


title: Esteetikon muotokuva

text: Kaskipuro käytti "Esteetikon muotokuvassa" kuivaneulatekniikkaa kuten monissa muissakin grafiikantöissään. Kuivaneulaa käytettäessä kuva uurretaan kuparilevylle teräs- tai timanttineulalla. Tällöin syntyy vivahteikas viiva, koska ura jää molemmilta sivulta kierteiseksi. Väriltään sen voidaan sanoa olevan sävykkään mustan.


title: Omakuva teltassa

text: Omakuva teltassa on taiteilija Alpo Jaakolan (1929-1997) vuonna 1957 maalaama öljytyö kankaalle, 76,5×135 cm. Tämän hänen omakuvansa osti Ateneumin taidemuseo kokoelmiinsa vuonna 1989.


title: Omakuva teltassa

text:
"Kosminen rauha hakee ihmisen sisintä, taiteilija ymmärrystä," ajatteli Alpo Jaakola. "Omakuva teltassa" -maalauksessa telttaan itsensä sijoittanut taiteilija on nukahtanut työstä väsyneenä ja etsintöjensä haavoittamana. Yön syleilylläkin on tehtävänsä hänen hoitamisessaan.
Alpo Jaakola oli kollektiiviseen alitajuntaan uskova taiteilija, joka ei uskonut minuuteen vaikka hän maalasi useampiakin omiakuvia. Luonto edusti Jaakolalle hyvyyttä järjestäytyneen yhteiskunnan mielettömyyden vastapainona. Hänelle oli elämäntapaa asettautua rationaalisen ajattelun ulkopuolelle. "Omakuva teltassa" -maalauksessa hän on sijoittanut taiteilijan nukkumaan lyhdyn alle. Jaakola sanoikin: "Taiteilija on kulkija, joka salalyhty kädessään kulkee pimeään metsään...pakosta nähdä suuren salaperäisyyden rauha, joka levottomasti etsii ankaraa muotoaan minussa". Maalauksestaan löytyy monia surrealistisia piirteitä.


title: Omakuva teltassa

text: Timo Huusko: Alpo Jaakola: Omakuva teltassa. Teoksessa Ateneum -opas. Toim. Timo Huusko, 2007, s.111.


title: Invokaatio

text: Invokaatio on latinan kieleen perustuva uskonnollinen käsite, joka tarkoittaa esille tai paikalle kutsumista.


title: Invokaatio

text: Kristinuskossa invokaatio on messun alkuun lausuttava siunaus, esimerkiksi ”Isän ja Pojan ja Pyhän Hengen nimeen”.


title: Invokaatio

text: Uuspakanallisissa liikkeissä ja luonnonuskonnoissa invokaatiolla tarkoitetaan yhteyden luomista yliluonnolliseen. Invokaatio eli jumaluuksien kutsuminen läsnä oleviksi rituaaliin on yksi wiccan rituaalien yhdeksästä perusosatekijästä.


title: Paolo Giglio

text: Paolo Giglio (20. tammikuuta 1927 Valletta, Malta – 6. maaliskuuta 2016) oli roomalaiskatolinen arkkipiispa. Hän loi uran kirkon diplomaattisissa tehtävissä.


title: Paolo Giglio

text: Giglio sai pappisvihkimyksensä 12. huhtikuuta 1952, ja hänet nimitettiin Tyndariin titulaariarkkipiispaksi sekä apostoliseksi nuntiukseksi Nicaraguaan 4. huhtikuuta 1986. Piispaksi vihkiminen seurasi 8. kesäkuuta. Pääkonsekraattorina toimi Pier Luigi Celata, jota avustivat Joseph Mercieca ja Nikol Joseph Cauchi.


title: Paolo Giglio

text: Giglio sai 25. maaliskuuta 1995 nimityksen apostoliseksi nuntiukseksi Egyptiin, ja hän toimi tässä tehtävässä, kunnes jäi eläkkeelle 5. helmikuuta 2002.


title: Asetelma (Juhani Linnovaara)

text: Asetelma on taiteilija Juhani Linnovaaran (s. 1934) vuonna 1955 maalaama öljytyö kankaalle. Kooltaan työ on 81 × 70 cm. Ateneumin taidemuseo osti maalauksen kokoelmiinsa vuonna 1956.


title: Asetelma (Juhani Linnovaara)

text: Taide on Juhani Linnovaaralle väline merkitä muistiin kokemuksia ja arvoituksellisia asioita. Hänen mukaansa "Kangas, jota maalaan on kuuntelija, joka jaksaa kuunnella alitajuntani puhetta". Linnovaara tekee maalauksensa vanhojen mestareiden tapaan, käyttämällä huolellista alusmaalausta ja lukuisia läpikuultavia värikerroksia. Kuvamaailmassa näkyy jälkiä isä ja poika Brueghelinistä, Hieronymus Boschista ja Ingresistä. Hän teki 1954 opintomatkan Hollantiin, Belgiaan, Ranskaan ja Saksaan. Varsinkin Linnovaaran varhaistuotantoon matka vaikutti paljon.


title: Asetelma (Juhani Linnovaara)

text: Huusko, Timo: Juhani Linnovaara: Asetelma. Teoksessa "Ateneum-opas". Toim. Timo Huusko, 2007, s. 110.


title: Toys for Bob

text: Toys for Bob on yhdysvaltalainen videopeliyhtiö. Toys for Bob on perustettu vuonna 1989 ja sitä työllistää yhteensä 75 työntekijää. Yhtiö tunnetaan parhaiten pelien "Star Control" ja "Star Control II: The Ur-Quan Masters" kehittämisestä, yhtiö ei tosin ole ollut mukana sarjan kolmannen osan, "Star Control 3":n kehittämisessä. Tämän jälkeen yhtiö alkoi kehittämään lukuisia pelejä Crystal Dynamicsille, sisältäen hektistä toiminnan ja strategian yhdistelmää.


title: Toys for Bob

text: Yhteistyö Crystal Dynamicsin kanssa loppui vuonna 2002. Myöhemmin, 3. toukokuuta 2005 Activision osti Toys for Bobin ja se on muutettu nykypäivänä täysin Activisionin tytäryhtiöksi. Tämä hallintoryhmä ja sen kaikki työntekijät ovat sopineet pitkän ajan sopimukset Activisionin kanssa, jonka omistaa puolestaan Vivendi. Toys for Bob jäi sen jälkeen Novatoon, Kaliforniaan.


title: Toys for Bob

text: 11. helmikuuta 2011 vahvistettiin, että Toys for Bob oli kehittämässä Activisionin kanssa "a". Peli julkaistiin lokakuussa 2011.


title: Toys for Bob

text: Yhtiön nimen, Toys for Bobin keksi Laurie Lessen-Reiche. Se oltiin valittu yhtiön nimeksi lisätäkseen Paulin ja Fredin uteliaisuutta ja arvostusta oikeita leluja kohtaan.


title: Gévrise Émane

text: Gévrise Émane (s. 27. heinäkuuta 1982 Yaoundé, Kamerun) on ranskalainen judoka.


title: Gévrise Émane

text: Émane voitti maailmanmestaruuden 70 kg:n painoluokassa Rio de Janeirossa 2007 kukistettuaan loppuottelussa Yhdysvaltojen Ronda Rouseyn pistevoitolla. Toisen maailmanmestaruutensa hän saavutti 63 kg:n sarjassa Istanbulissa 2011 voitettuaan loppuottelussa Japanin Yoshie Uenon. Hän voitti maailmanmestaruuden 70-kiloisissa jälleen Astanassa 2015 kukistettuaan loppuottelussa espanjalaisen María Bernabéun. Hän on saanut lisäksi MM-hopeaa 70-kiloisissa Kairossa 2005 ja MM-pronssia 63 kg:n painoluokassa Rio de Janeirossa 2013. Lontoon olympialaisissa 2012 Émane voitti pronssia.


title: Gévrise Émane

text: Émane on voittanut Euroopan-mestaruuden 70 kg:n painoluokassa Tampereella 2006, Belgradissa 2007 ja Kazanissa 2016 sekä 63-kiloisissa Istanbulissa 2011 ja Tšeljabinskissa 2012. Hän on saanut lisäksi EM-pronssia 70 kg:n sarjassa Lissabonissa 2008.


title: Gévrise Émane

text: Émane on voittanut joukkuekilpailun maailmanmestaruuden 2006 ja saanut MM-pronssia 2013. EM-joukkuekilpailussa hän on saavuttanut kultaa 2003, 2004, 2005, 2011 ja 2014 sekä pronssia 2010. Hän voitti joukkuekilpailun kultaa myös Euroopan kisoissa 2015. Alle 23-vuotiaiden EM-kilpailuissa hän sai hopeaa 70-kiloisissa 2004. Hän voitti kultaa 70 kg:n painoluokassa Jejun universiadeissa 2003. Opiskelijoiden MM-kilpailuissa hän sai samassa sarjassa hopeaa 2004.


title: Gévrise Émane

text: Émane on saavuttanut Masters-, Grand Prix- ja Grand Slam -kilpailuissa kahdeksan turnausvoittoa, neljä kakkossijaa ja neljä kolmossijaa sekä maailmancupeissa ja Continental Open -kilpailuissa kuusi voittoa ja viisi kolmossijaa. Hän on voittanut aikuisten sarjassa neljä Ranskan-mestaruutta.


title: Juha (maalaus)

text: Juha on taiteilija Tapani Raittilan (1921–2008) maalaama muotokuva vuodelta 1953, 35×27 cm. Ateneumin taidemuseo osti sen kokoelmiinsa vuonna 1996.


title: Juha (maalaus)

text: "Juha" on varatuomari Jorma Tissarin pojan muotokuva. Jorma Tissari kuului 1950-luvulla suomalaisiin taidepiireihin.


title: Juha (maalaus)

text: Tapani Raittila on sanonut, että hän ajatteli maalaamiaan pojanpäitä Cézannen tapaan palloina, kartioina ja sylintereinä. "Juha"-maalauksen pojan välttelevä katse ja askeettinen väritys luovat unenomaista tunnetta tähän italialaista varhaisrenessanssia ihailleen taiteilijan työhön.


title: Juha (maalaus)

text: Timo Huusko: Tapani Raittila: Juha. Teoksessa Ateneum-opas. Toim. Timo Huusko, 2007, s.109.


title: Gluteeniataksia

text: Gluteeniataksia tarkoittaa ataksiaa, joka olisi gluteenin aiheuttama.


title: Gluteeniataksia

text: Suomalaistutkimuksen mukaan 16,7 % niistä ataksioista, joiden syy on tuntematon, voi johtua "keliakiasta". Ravitsemusterapeutti Reijo Luostarisen mukaan tutkimuksessa "keliakia" tarkoitti gluteenia yleensä ja tulkittiin Saponen ym. tutkimuskatsauksessa (2012) niin, että gluteeni voisi aiheuttaa 16,7 % niistä ataksioista, joita alkoholi ei selitä. Ataksioiden yleisyydeksi maailmassa on arvioitu 7,9 / 100 000 henkilöä. Laatikaisen mukaan walesiläinen tutkimus sai idiopaattisten ataksioiden yleisyydeksi 8,4 / 100 000 ja tällöin Suomessa voisi noin 100 henkilön ataksia johtua gluteenista.


title: Gluteeniataksia

text: Noin 10%:lle ihmisistä joilla on gluteeniyliherkkyys kehittyy neurologisia ataksian kaltaisia oireita. Potilaalla voi olla diagnosoitu keliakia, mutta gluteeniataksialle ei ole vielä varmistettua testausmetodia joten gluteeniyliherkkyys voi olla myös piilevä. Tyypillinen verestä otettava keliakiatesti sisältää viisi eri osuutta. Näistä AGA-lgA ja AGA-lgG testit ovat epätarkempia tyypillisessä keliakiatestauksessa, mutta näiden testien avulla voidaan mahdollisesti todeta gluteeniataksia. On myös mahdollista diagnosoida gluteeniataksia gluteenitonta ruokavaliota noudattamalla; dieetin myötä pikku hiljaa vähenevä oireilu tai oireiden katoaminen puoltaa gluteeniataksiadiagnoosia.


title: Gluteeniataksia

text: Gluteeniyliherkillä henkilöillä gluteenia sisältävien ruokien syöminen aiheuttaa autoimmuunireaktion jossa keho hyökkää gluteenia vastaan immunoglobuliineilla samalla tavalla kuten tapahtuu kehon hyökätessä viruksia vastaan. Tämä aiheuttaa vaurioita sisäelimiin, joka usein taas aiheuttaa ravinnevajaavaisuuksia.


title: Gluteeniataksia

text: Vitamiinien puutostilat voisivat olla mahdollinen gluteeniataksian aiheuttaja. Toinen selitys voisi olla se että gluteeni muistuttaa jotain aivoissa, ja vasta-aineiden hyökätessä gluteiinia vastaan se hyökkää samalla myös keskushermostoa vastaan sille alttiilla henkilöillä.


title: Gluteeniataksia

text: Vuonna 2003 julkaistussa tutkimuksessa gluteenittomalla dieetillä olleet potilaat saivat merkittävää helpotusta ataksian oireisiinsa verrattuna kontrolliryhmään. Dieetillä olleilla oli myös merkittävästi vähemmän gliadiinin vasta-aineita yhden vuoden kuluttua.


title: Gluteeniataksia

text:
Gluteeniataksia aiheuttaa mm. seuraavia neurologisia oireita:
Keskittymisvaikeudet, Tasapainohäiriöt, Kaatumiset, Näköhäiriöt, Kävelemisen vaikeus, Vapina, Etäisyyksien hahmottamisvaikeudet


title: Robert Pierre Sarrabère

text: Robert Pierre Sarrabère (30. elokuuta 1926 – 11. tammikuuta 2017) oli ranskalainen roomalaiskatolinen piispa. Hänet vihittiin papiksi 29. kesäkuuta 1950 ja nimitettiin Aire et Daxin hiippakunnan koadjuuttoripiispaksi sekä Vassinassan titulaaripiispaksi 7. marraskuuta 1974. Piispaksi vihkiminen seurasi 5. tammikuuta 1975. Pääkonsekraattorina toimi Jean-Paul-Marie Vincent, jota avustivat Fernand-Pierre-Robert Bézac des Martinies ja Roger Etchegaray.


title: Robert Pierre Sarrabère

text: Sarrabèresta tuli Aire et Daxin piispa 25. huhtikuuta 1978, ja hän toimi tässä virassa, kunnes jäi eläkkeelle 18. kesäkuuta 2002. Hän sai 7. tammikuuta 2007 nimityksen Montauban apostoliseksi hallitsijaksi. Hän erosi tästä tehtävästä 11. toukokuuta 2007.


title: Brittiläinen Kamerun

text: Brittiläinen Kamerun () oli enemmän tai vähemmän virallisesti Britannian länsiafrikkalainen siirtomaa ensimmäisestä maailmansodasta 1960-luvun alkuun. Belgian, Ranskan ja Britannian joukot valtasivat Saksan keisarikunnalta sen siirtomaan Saksan Kamerunin ja sen laajennusosan Neukamerunin sodan alkuvaiheessa. Versailles’n rauhassa Kamerunista tuli Kansainliiton mandaattialue, jonka suurempi itäosa annettiin Ranskalle ja pienempi kapea länsiosa Britannialle. Britannian osa koostui kandesta osasta, eteläisestä ja pohjoisesta. Pohjoinen osakin oli kaksiosainen siten, että sen keskellä oli pätkä Nigerian ja Ranskan Kamerunin yhteistä rajaa. Nigeria oli myös brittiläinen siirtomaa, jonka kautta Brittiläistä Kamerunia hallittiin. Näin tästä tuli eräänlainen siirtomaan siirtomaa.


title: Brittiläinen Kamerun

text: Toisen maailmansodan jälkeen Kamerunista tuli Kansainliiton kaaduttua Yhdistyneiden kansakuntien huoltohallintoalue brittiläisen ja ranskalaisen osan jäädessä entiseen jakoonsa. Vuonna 1954 Brittiläinen Kamerun muuttui Nigerian autonomiseksi alueeksi. Kamerunin ja Nigerian itsenäistyessä poliittisesti Ranskan ja Britannian vallasta vuonna 1960 oli myös ratkaistavana Brittiläisen Kamerunin kohtalo. Kaksijakoinen muslimienemmistöinen pohjoisosa jäi Nigerian yhteyteen, eteläosasta tuli Kamerunin liittotasavallan kaksi maakuntaa, lounainen ja luoteinen.


title: Brittiläinen Kamerun

text: Brittiläisen Kamerunin pinta-ala oli 88 297 neliökilometriä, kun Ranskan Kamerunin ala oli 418 215 neliökilometriä. Asukkaita brittiläisessä osassa oli vajaa kolmannes verrattuna ranskalaiseen osaan.


title: Oscar Páez Garcete

text: Oscar Páez Garcete (1. syyskuuta 1937 Loreto – 29. maaliskuuta 2016) oli paraguaylainen roomalaiskatolinen piispa. Hänet vihittiin papiksi 23. joulukuuta 1961 ja nimitettiin San Pedron hiippakunnan johtoon 5. kesäkuuta 1978. Piispaksi vihkiminen seurasi 19. elokuuta. Pääkonsekraattorina toimi Joseph Mees, jota avustivat Aníbal Maricevich Fleitas ja Demetrio Ignacio Aquino Aquino.


title: Oscar Páez Garcete

text: Páez Garcete sai 10. heinäkuuta 1993 nimityksen Alto Paranán piispaksi, jona hän toimi, kunnes erosi tehtävistään 5. helmikuuta 2000.


title: Peltikannuasetelma

text: Peltikannuasetelma on Tuomas von Boehmin tekemä kivipiirros eli litografia, 21,4×41 cm, vuodelta 1955.


title: Peltikannuasetelma

text: Ateneumin taidemuseon hallussa olevan "Peltikannuasetelma"-kivipiirroksen Tuomas von Boehm toteutti aiemmin, vuonna 1953 öljymaalauksena.


title: Peltikannuasetelma

text: Von Boehmin graafinen tuotanto on oleellinen osa suomalaista taidehistoriaa. Hän oli järjestämässä myös Viiva ja väri -näyttelyitä Helsingin Taidehalliin grafiikan ja piirustuksen tunnetuksi tekemiseksi. Von Boehmin taiteellisena esikuvana oli muun muassa ranskalainen Roland Oudot, jonka tuotantoa leimaava ulkoisen todellisuuden jalostaminen surrealismin suuntaan näkyy myös von Boehmin monissa teoksissa.


title: Valério Breda

text: Valério Breda (s. 24. tammikuuta 1945 San Fior) on italialaissyntyinen, Brasiliassa uransa luonut roomalaiskatolinen piispa. Hänet vihittiin salesiaanien papiksi 29. kesäkuuta 1973 ja nimitettiin Penedon hiippakunnan johtoon 30. heinäkuuta 1997. Piispaksi vihkiminen seurasi 19. lokakuuta. Pääkonsekraattorina toimi Lucas Moreira Neves, jota avustivat Edvaldo Gonçalves Amaral ja José Cardoso Sobrinho.


Henkikaartin yhdistetty kasakkarykmentti () oli keisarillisen Venäjän armeijan kaartiin kuulunut kasakkarykmentti. Rykmentti muodostettiin yhdistämällä kasakoita neljästä eri kasakkayhdyskunnasta. Samasta kasakkayhdyskunnasta eli voiskosta kotoisin olevat miehet oli järjestetty rykmentissä omiin, kasakka-yhdyskuntansa nimeä kantaviin sotnia- eli kasakkaeskadrooniin, joita olivat 1. Uralin hänen majesteettinsa sotnia, 2. Orenburgin sotnia, 3. Yhdistetty (Siperian ja Transbaikalin kasakoiden) sotnia ja 4. Amurin sotnia.


title: Sommitelma (Birger Carlstedt)

text: Sommitelma on Birger Carlstedtin (1907-1975) vuonna 1953 maalaama öljyväriteos kankaalle, 100,5×81 cm. Maalaus ostettiin Ateneumin taidemuseon kokoelmiin vuonna 1995.


title: Sommitelma (Birger Carlstedt)

text: "Sommitelma" kuuluu Carlstedtin loppukauden abstraktiin ja konkretistiseen vaiheeseen, joka alkoi teoksesta "Marokkolaisnainen" (1949), jossa konkretismin kaksiulotteinen maailma kohtaa kubismin ja joka on pitkälti samanlainen kuin "Sommitelma". "Sommitelma" ei kuitenkaan sisällä esineellisyyttä.


title: Sommitelma (Birger Carlstedt)

text: Carlstedtiltä tunnetaan kaksi abstraktia sommitelmaa jo vuodelta 1932. Hän asui Pariisissa vuosina 1930–31, ja siellä vaikutti tuolloin esimerkiksi Art Concret -ryhmä. Jo aiemmin Helsingin taideteollisessa keskuskoulussa vuosina 1926–28 Carlstedt päätyi varsinkin värien ja muotojen jännitteiden pariin. Funktionalismiin ja saksalaisen Bauhausin ideoihin hän tutustui täällä koulussa.


title: Sommitelma (Birger Carlstedt)

text: Timo Huusko: Birger Carlstedt: Sommitelma. Teoksessa Ateneum-opas. Toim. Timo Huusko, 2007, s.107.


title: Edvaldo Gonçalves Amaral

text: Edvaldo Gonçalves Amaral (s. 25. toukokuuta 1927 Recife) on brasilialainen roomalaiskatolinen arkkipiispa. Hänet vihittiin salesiaanien papiksi 8. joulukuuta 1954 ja nimitettiin Aracajún arkkihiippakunnan vihkipiispaksi sekä Zallatan titulaaripiispaksi 15. helmikuuta 1975. Piispaksi konsekroinnin suoritti 20. huhtikuuta Luciano José Cabral Duarte, jota avustivat Nivaldo Monte ja Antônio Campelo de Aragão.


title: Edvaldo Gonçalves Amaral

text: Gonçalves Amaral sai 2. syyskuuta 1980 nimityksen Parnaíban piispaksi ja 24. lokakuuta 1985 Maceión arkkipiispaksi. Hän jäi eläkkeelle 3. heinäkuuta 2002.


title: Metituraali

text: Metituraali on barbituraattijohdannainen lääkeaine, sitä myytiin 1950-luvulla anestesia-aineena nimillä "Neraval" ja "Thiogenal".


title: Metituraali

text: Metituraali on hygroskooppista, kiteistä keltaista ainetta. Sillä on mieto tioleita muistuttava tuoksu.


title: Metituraali

text:
Suonensisäisesti annosteltava metituraali liuotetaan tavallisesti natriumkarbonaattiliuokseen, joka stabiloi sen vaikutusta.
Metituraalin natriumsuola on metioturiaatti, jonka kemiallinen kaava on CHNNaOS ja CAS-numero 730-68-7.


title: Metituraali

text: Metioturiaattia myytiin 1950-luvulla erittäin lyhytvaikutteisena suonensisäisesti annosteltavana nukutuslääkkeenä. Metituraalin valmistus nykyisin on lopetettu.


title: Luciano José Cabral Duarte

text: Luciano José Cabral Duarte (21. tammikuuta 1925 Aracaju – 29. toukokuuta 2018) oli brasilialainen roomalaiskatolinen arkkipiispa. Hänet vihittiin papiksi Aracajúun 18. tammikuuta 1948 ja nimitettiin sen vihkipiispaksi sekä Gadiaufalan titulaaripiispaksi 14. heinäkuuta 1966. Piispaksi konsekroinnin suoritti 2. lokakuuta José Vicente Távora, jota avustivat José Bezerra Coutinho ja José Brandão de Castro.


title: Luciano José Cabral Duarte

text: Cabral Duarte sai 12. helmikuuta 1971 nimityksen Aracajún arkkipiispaksi, jona hän toimi, kunnes erosi tehtävistään 26. elokuuta 1998.


title: Jean Cuminal

text: Jean Cuminal (2. huhtikuuta 1923 Amiens – 18. huhtikuuta 1996) oli ranskalainen roomalaiskatolinen piispa. Hänet vihittiin papiksi 29. kesäkuuta 1946 ja nimitettiin Besançonin arkkihiippakunnan vihkipiispaksi sekä Curubiksen titulaaripiispaksi 2. tammikuuta 1975. Piispaksi vihkiminen seurasi 8. maaliskuuta. Pääkonsekraattorina toimi Géry-Jacques-Charles Leuliet, jota avustivat Marc-Armand Lallier ja Francis-Albert Bougon.


title: Jean Cuminal

text: Cuminal sai 6. toukokuuta 1982 nimityksen Saint-Flourin ja 25. heinäkuuta 1990 Bloisin piispaksi, jona hän toimi, kunnes kuoli 73-vuotiaana virassa.


title: Mobile (Alexander Calder)

text: Mobile on Ateneumin taidemuseon hallussa oleva, Alexander Calderìn (1898–1976) rakentama mobile 1930-luvulta. Se ostettiin Ateneumin taidemuseoon vuonna 1992. Maalatusta pellistä, alumiinista, puupalloista ja rautalangasta tehty veistos on mitoiltaan noin 60 × 130 cm.


title: Mobile (Alexander Calder)

text: Ateneumin "Mobile" on yksi Calderin varhaisia mobileja. Se nähtiin Suomessa jo vuonna 1937 Artekin näyttelyssä. Artek lahjoitti samassa näyttelyssä olleen Legerin "Soittimia"-työn Ateneumille seuraavana vuonna 1938. "Mobilen" Ateneum osti Artek Oy:ltä vuonna 1992.


title: Syvännenilkat

text: Syvännenilkat ("Bathymasteridae") on ahvenkaloihin kuuluva heimo. Heimon lajeja tavataan kylmistä vesistä Tyynenmeren pohjoisosista.


title: Syvännenilkat

text: Syvännenilkkojen heimoon kuuluu 3 sukua ja 7 lajia, muun muassa syvännenilkka ("Bathymaster dejurgini"). Syvännenilkat ovat ruumiinrakenteeltaan pitkulaisia kaloja ja suurimmat niistä voivat saavuttaa 38 cm:n pituuden, mutta yleensä ne jäävät alle 30 cm pitkiksi. Kalojen selkä- ja peräevät ovat pitkät ja rintaevät ovat pyöreät ja suurikokoiset. Kylkiviiva kulkee lajien ruumiin yläosassa. Syvännenilkkalajit ovat väriltään tyypillisesti ruskehtavia ja ruumiissa on kirkkaampia sinisiä, keltaisia, oransseja, punaisia tai valkoisia juovia, täpliä tai muita kuvioita. Heimon kaloilla ei ole uimarakkoa.


title: Syvännenilkat

text: Syvännenilkkalajeja tavataan kylmistä vesistä Tyynenmeren pohjoisosista. Ne elävät tyypillisesti kivikkopohjilla lähellä rannikkoa yleensä alle 150 metrin syvyydessä. Poikkeuksena on "Bathymaster signatus", joka elää jopa yli 300 metrin syvyydessä.